Lent.az | KULIS - Xoşbəxt olmaq yad kişiylə yatmaqmış məgər...\n27-11-2017 / 17:07\nKulis.az Ramilə Qurbanlının "Cəza" tamaşası haqda yazdığı resenziyanı təqdim edir.\n“Axı, mən xoşbəxt olmaq istəyirdim...” Xoşbəxtmi? Xoşbəxt olmaq necə olur ki? Bir qadın necə xoşbəxt ola bilər, yaxud sualı başqa cür qoyaq – xoşbəxt olduğunu necə bilə bilər?\nXoşbəxtlik, yaxud bədbəxtlik nə ilə müəyyən olunur ki? Bəlkə, sən elə xoşbəxtsən? Əvvəlcə xoşbəxtliyin necə olduğunu müəyyənləşdir, sonra... Bir qadının qibtə etdiyi həyatı yaşayan başqa bir qadın özünü bədbəxt hiss edir, yaxud, əksinə... Əslində, heç bir xoşbəxt özünün xoşbəxt olduğunu anlamır və hansısa xoşbəxtlik arxasınca qaçır, ola bilər ki, ona heç vaxt da çatmır. Ola bilsin ki, ona çoxdan çatıb, amma onun arxasınca qaçdığı xoşbəxtliyin özü olduğunu dərk etmir.\nBəzən qadın üçün ən böyük xoşbəxtlik kürəyinə söykənəcəyi ərinin, sağlam, gözəl övladlarının olmasıdır. Bu xoşbəxtliyə qovuşmayan qadınlar bunu yaşayan, əri, övladları, ailə hüzuru, isti yuvası olan qadınlara bəxtəvərlik oxuyur, göz yaşları ilə onların xoşbəxtliklərini müşahidə edir. Mən niyə belə xoşbəxt olmadım? – deyə Tanrıdan “hesab” sorur.\nO qadın özü isə xoşbəxtliyinin heç fərqində də deyil, onu da nə isə sıxır, nədənsə boğulur, nə isə axtarır, yeknəsəq həyatından çıxış yolu gəzir. Ərim, övladlarım, varım-dövlətim, hər qadının arzuladığı dəbdəbəli həyatım, brend pal-paltarım, nə istəyirəmsə alıram, yeyirəm, içirəm, hətta səyahətlərə çıxıram, bəs, nədir məni belə bədbəxt edən? Axı, onu sevirdim, gözümü açıb ilk gördüyüm, sevdiyim, güvəndiyim kişidir, niyə ondan yorulmuşam, niyə həyatımda olan hər şey, hər kəs, övladlarım belə məni bezikdirib? Qadın bu suallar içində, hər gün eynilik kəsb edən, yeknəsəq həyatından qurtulmağın yollarını axtarır, tapa bilmir. Elə bilir ki, hər gün işə gedib-gəlsə bu, onun üçün dəyişiklik olar və özünü xoşbəxt hiss edər.\nİşləyən qadın hər gün səhər durmalı, həm evin işini görməli, həm uşaqları, ərini razı salmalı, həm də işdə uğurlu olmalıdır. Üstəgəl işləyən qadının baxımlı olması önəmlidir, adam içinə çıxır. Bunlar da qayğı, yenə gərginlik, yenə qaçaqaç... Nəticə isə yeknəsəq həyat, darıxmaq. Görəsən, qadını razı salan nə isə var həyatda?\nOna elə gəlir ki, ərinin ona göstərmədiyi diqqəti, qayğını ona göstərən bir kişi onu daha çox sevir, istədiklərinin hamısı onunla birgə qadının həyatına daxil olacaq. Olur da, qadın sevginin, nəşənin qanadlarında göylərə qalxır. Ailə, uşaq, analıq, qadınlıq məsuliyyəti tamam unudulur. Ona elə gəlir ki, həyatında çatmayan budur. Yad kişi ilə sevgi yaşayıb göylərə pərvazlanarkən axşamlar evinə, mətbəxinə, əri ilə bölüşdüyü yataq otağına qayıtmaq faciəlidir. Əvvəlcə əri ilə yataq otağını ayırır, sonra da ondan ayrılır. Xoşbəxt olmaq başqa kişi ilə yatmaqmış, məgər... Sevgilisi ona xoş sözlər deyir, gedib onunla yaşayacaq, onunla xoşbəxt olacaq, çünki onun “həyatıdır”, “ruhudur”. Bunlar hamısı isə qadının xəyalları imiş, yad kişi ona “sadəcə əylənmək istədin, əyləndik” deyir, “başqa heç nə gözləmə”.\nQadın bir gün itirdiklərinin fərqinə varır, övladlarını axtarır, anlayır ki, onun üçün nə əri, övladları, nə də həmin isti ocaq yoxdur daha, xoşbəxtliyin yollarında onu - xoşbəxtliyini itirib. Əslində, qadının axtardığı xoşbəxtlik kənardakı kişi ilə sevgi macərasında da deyildi, nədə idi bəs? – özü də bilmir. Qadın əsil mənada nə istədiyini heç bilmir, amma həm də bilir, sadəcə onu özünə belə açıqlamağı bacarmır, açıqlaması yoxdur çünki...\nÖvladlarının qoxusu üçün darıxır, qovrulur, əvvəlki həyatına qayıtmaq üçün yanır. Tanrı onu cəzalandırıb, bəlkə, elə həyata gəlməklə cəzalandırılmışdı... Həyat belə qurulub, bütün günahlar hər zaman qadınlardadır, cəza alan da onlardır. Əslində, bəlkə, elə tanrı qadını yaratmaqla cəzalandırıb... Bəlkə də xoşbəxt edib...\nBəlkə, xoşbəxtlik də nisbidir, həyatda hər şey kimi. Bəlkə, xoşbəxtlik elə yaşadığın hər anın özüdür...\nBu təbəddülatlar Gənc Tamaşaçılar Teatrının kiçik səhnəsində bütün qadınların timsalında səhnədə bir qadının yaşadıqlarıdır. Məhz, yaşadıqları! Tamara Vəliyevanın pyesinə Mehriban Ələkbərzadənin quruluşunda, Kəmalə Müzəffərin ifası ilə...\nÜç qadının yaratdığı sənət əsəri. Hər bir aktrisanın arzu etdiyi bir qadın obrazını oynamaq-yaşamaq Kəmalə Müzəffərə nəsib olub. Bundan sonra heç nə oynamasa belə, içi rahat ola bilər. Hər rejissor bu dərəcədə pyesi duyub səhnələşdirə bilməz, hər qadın yazar qadın yaşantısını, bu qədər dərinliyi, incəliyi ilə açıb göstərə bilməz. Tamaşa zalında ağlayan qadın, səhnədəkini qınayan qadın, orda özünü görən, özünü görə bilməyən, xoşbəxt qadın, bədbəxt qadın – hamısı elə Kəmalə Müzəffərin yaratdığı obrazda birləşib. Tamaşaçı da səhnədəki kimi nə istədiyini bilməyən qadındır. Adama elə gəlir ki, Tanrı qadını yaradanda nə üçün yaratdığını dəqiqləşdirməyib, yaratmaq-dünyaya gətirmək qabiliyyətini ona versə də, onu sevərək etməyib bunu. Bütün bunları aktrisa o qədər real yaşayır ki, tamaşa bitəndən sonra da obrazdan çıxa bilmir, özünü oynayırmış kimi...\nSəhnədə çox az dekorasiya var, tabut kimi altı təkərli iri qara qutu, (oyun vaxtı bu qutu aktrisanın başına bir-neçə dəfə, bir dəfə daha bərk çırpılır, amma bu da onu obrazdan ayırıb səhnədə olduğunu “anlada” bilmir) aktrisa onun üçindən çıxıb öz həyatını nəql edir və sonra istəmədən, haray sala-sala, qurtuluş istəyərək, onu kiminsə duymasını, hiss etməsini, “Mən burdayam, İlahi” hayqıraraq elə ora da gömülür. Yuxarıdan asılmış kəndirlər bəzən onun uçmasını təmin edir, bəzən də ilgək olub boğazına keçir (hərdən lap aktrisanı boğdu təsiri bağışlayır). Günəşin rəmzi işıq, qaranlıqdan fəlakət rəmzi kimi parıldayıb sönən başqa bir işıq maraqlı tapıntılardır. Yalnız tamaşanın ümumi ahənginə hesablanmış (hesablanmamış da demək olar) nagahan dəhşətli səsin çox yuxarıdan olması tamaşaçını tamaşadan ayırır, diqqətini yayındırır. Bu xırda məqamı unudur və deyirəm...\nEhey... insanlar, Azərbaycanda teatr, rejissor, aktyor, pyes yoxdur deyənlər, Gənc Tamaşaçılar Teatrının kiçik zalında “Cəza” adlı çox böyük sənət nümunəsi yaranıb, yetər ki, gedib baxın.\n3434 dəfə oxunub


HARRY POTTER YENIDƏN BAŞLAMA ŞANSI: HANSI ULDUZLARIN GERI DÖNƏCƏYI ŞAYIƏSI VAR? - FILMLƏR\nHarry Potter Yenidən Başlama Şansı: Hansı Ulduzların Geri Dönəcəyi Şayiəsi Var?\nMəşhur yazıçı J.K. Rowlingin masasından dərhal sonra Harry Potter ən çox sevilən filmlərdən biridir\nMəşhur yazıçı, J. K. Rowlingin masasından, Harry Potter bütün zamanların ən çox sevilən filmlərindən biridir. Ekranlarda daha yaxşı və kitablarda daha yaxşı. Bunlar milyonlarla tamaşaçını və oxucunu həvəsləndirdi və fantaziyaya cəlb etdi. Hogwarts kimi bir şey yoxdur, amma heç bir fanat gizlincə onun olmasını istədiklərini inkar etməzdi. Belə bir cadu və sehrbazlıq məktəbi yoxdur, amma çox sayda pərəstişkarı bunun doğru olmasını arzulayırdı.\nBu yalnız uşaqlar üçün deyil, həm də uşaqlarla birlikdə izləyən və ya onları izləməyə təşviq edən valideynlər də daxil olmaqla bir qrup gənclər və fərqli bir böyüklər bölümü var. Bu filmlərin və kitabların populyarlığı geniş şəkildə bəzədilmişdir.\nHarry Potter haqqında nə demək olar?\nBurada baş qəhrəman Harry Potter -dir. Harry yetimdir, amma iki son dərəcə istedadlı və iddialı insanlardan dünyaya gəlib. Sehrli olmayan qəbilə mənsub olan xalası və ailəsi ilə birlikdə yaşayırdı. Ancaq Harry fərqli idi. Bu onun genlərində idi. Hogwartsda qəbul olunma vaxtı gələnə qədər özünü adi bir uşaq kimi düşündü. Burada iki son dərəcə sadiq dost qazandı, Ronald Weasley və Hermione Granger.\nAncaq burada, Harry valideynləri haqqında həqiqəti kəşf edir və qaranlıq lordun qarşısında sağ qalan tək adam olduğu ona açıqlanır. Hekayə Harrinin maneələri aşması və həqiqət uğrunda mübarizəsi ilə bağlıdır.\nHarry Potter Yenidən Başlanğıc: Gözlənilməz Olurmu?\nWarner Brothers -ın Harry Potter seriyasını çəkmək üçün irəli gedə biləcəyi ilə bağlı bəzi şayiələr yayılmışdı. Və bu azarkeşlər üçün tamamilə sürprizdir. Bu planı hazırlamaq çox uzun sürdüyü üçün xoşbəxtlik gözyaşları və ya kədər gözyaşları ağlamağım qarışıqdır.\nSerialın məzmunu və ya harada yayımlanacağından tam əmin deyilik, amma filmlərlə əlaqəli olacağını bilirik. Və yəqin ki, Harrinin uşaqlıqdan və böyüdükcə həyatından gizli hissələri çıxaracaqdı. Beləliklə, super qəhrəmanımızın şöhrət qazandığı və ya daha doğrusu, hər hansı bir normal uşaq kimi bir az qarışıq olduğu hallar olacaq.\nYunan tanrıları haqqında film\nAncaq indiyə qədər rəsmi olmadığından, ehtimal etməklə məşğuluq. Harry Potteri bir serial olaraq geri qaytarmaq fikri oxucularımıza bir tost gətirə bilər, çünki kitablarda filmdən çox şey olduğunu bilirik; bu səbəbdən oxucu tərəfindən proqnozlaşdırıla bilər.\nYenidən başlatma adı çəkilməyən personajları açıqlamaq deməkdirmi?\nƏvvəldən filosofun daşı olan bir çox personaj var və bu seriallar onlara işıq sala bilər ki, bu da filmlərdə rədd edilən girişi ört -basdır etmək üçün kifayətdir. Süjetin dərinliyinə girərkən, personajlar əlavə etməyə davam etdi və sanki nəzərlərimizi yalnız əsas olanlara yönəltmişik. Buna görə də, yəqin ki, serial bu mövzuda ədalət qazana bilər.\nDaniel Radcliffe yenidən başladın\nXəbərlərin birində bu məşhur aktyor Potter ailəsinin sehrini açdı. Çox böyükdür və əlavələrini demək olar ki, hər an almağa meyllidir. Bu səbəbdən aktyor, sehr dünyasına yenidən baş çəkməyin əyləncəli olacağını və yenidən bir şans əldə etməkdən əmin olduğunu bildirdi.\nDigər Potter baş filmlərinə, yəni Fantastik Heyvanlara və daha çoxuna toxunaraq, Harry adamlarının pərəstiş etdiyi yeganə şəxs olmadığını tamamilə qəbul edir. Və o filmlərin seriala dönmək istəsə də yenidən həyata qayıtmasını arzuladı.\nYenidən quruluşu nəzərə alaraq, indiyə qədər gördüyümüz personajlarda bir neçə dəyişiklik gözləyə bilərik. Beləliklə, yenidən başladıqda görünə biləcək bəzi personajlar var, ancaq orijinallarından fərqli ola bilər. Yəqin ki, Mad Mad Moody, Albus Dumbledore, Bellatrix Lestrange, Neville Longbottom, Sirius Black, Lord Voldemort, Remus Lupine və əlbəttə ki, bu tamamlanmamış olan üçlüyü görərdik.\nHindistanda kosmosun 3 -cü sezonunda buraxılış tarixi itdi\ncənub parkı 24 mövsüm hulu\nhörümçək adam filmi cizgi filmi


Ağ Ev Putinə qarşı şəxsi sanksiyaların tətbiqini istisna etmir – "Insan Hüquqları XXI əsr – Azərbaycan" Fondu\nAğ Ev Putinə qarşı şəxsi sanksiyaların tətbiqini istisna etmir\nAğ Evin mətbuat katibi Cey Karni Rusiyanın Ukraynada böhranın aradan qaldırılmasına mane olacağı halda Vladimir Putinə qarşı şəxsi sanksiyaların tətbiqini istisna etmir. Trend-in RBK-ya istinadən verdiyi məlumata görə, bu barədə o, dünən keçirilən brifinqdə bəyan edib.\nPutinin Krımın Rusiyaya birləşdirilməsində iştirakına görə ABŞ-ın barəsində sanksiyalar tətbiq edəcəyi şəxslərin siyahısına daxil edilməsinin mümkün olub-olmaması barədə suala cavab verərkən o deyib ki, Birləşmiş Ştatlar “hansısa şəxsi və ya fəaliyyəti istisna etmir”.\nABŞ Prezidentinin nümayəndəsi bəyan edib: “Biz hadisələrin inkişafı üzrə addımların düzgünlüyünü qiymətləndirməyə hazırlaşırıq. Biz hansısa şəxsi və ya fəaliyyəti istisna etmirik. Qeyd etmək lazımdır ki, Rusiya Ukraynada vəziyyətin nizamlanması ilə bağlı öz mövqeyini dəyişməzsə, o, əlavə cəzaya məruz qalacaq.\nPrezidentin bu gün xatırlatdığı kimi, yaxın günlərdə və həftələrdə nə baş verəcəyindən, Rusiyanın Ukrayna ilə bağlı atacağı addımlardan asılı olaraq daha geniş sanksiyalar tətbiq etmək imkanımız var. Biz Ukraynada yaranmış vəziyyətin diplomatik yollarla həll olunması üçün Rusiyaya təzyiq göstərməkdə davam edirik”.\nXatırladaq ki, martın 16-da Krımın statusu haqqında referendum keçirilib. Son məlumatlara görə, seçicilərin demək olar ki, 96 faizi muxtar respublikanın Rusiyaya birləşdirilməsinin lehinə səs verib. Dünyanın bir çox ölkələri referendumun nəticələrinin tanınmamasına dair bəyanatlarla çıxış ediblər.\nKrımın Rusiyaya birləşməsinə cavab olaraq ABŞ və Avropa İttifaqı bir sıra Rusiya və Ukrayna məmurları və hərbçiləri barəsində sanksiyaların tətbiqi edildiyini bəyan edib. Həmin şəxslərin Birləşmiş Ştatlara və Avropa İttifaqı ölkələrinə girişi qadağan ediləcək və onların xarici hesabları bloklanacaq.\nUkraynanın devrilmiş Prezidenti Viktor Yanukoviç, Rusiyanın Baş nazirinin müavini Dmitri Roqozin, Krımın Baş naziri Sergey Aksyonov, Dövlət Dumasının deputatları Sergey Jelenyak, Leonid Slutski və Yelena Mizulina, Rusiyanın Qara dəniz donanmasının komandanı, vitse-admiral Aleksandr Vitko və başqalarının adları azı iki siyahıdan birinə düşüb.\nBu gün Böyük Britaniyanın xarici işlər naziri Vilyam Heyq bəyan edib ki, Aİ-nin “qara siyahı”sı genişləndirilə bilər.\nPrevious Post:Böyük Britaniyalı diplomat Azərbaycan xalqını Novruz bayramı münasibətilə təbrik edib\nNext Post:Azərbaycanlı uşaqların əcnəbilər tərəfindən övladlığa götürülməsi qaydalarında dəyişiklik edilib


”Mən Sizin SƏSinizəm” - EduOnline.Az\nEv Xəbərlər ”Mən Sizin SƏSinizəm”\n”Mən Sizin SƏSinizəm”\n9 Fevral 2020 Milli Məclisə keçiriləcək növbədənkənar seçkilərdə 42 saylı Sumqayıt ikinci seçki dairəsindən deputatlığa gənc xanım namizəd Nərmin Şamilova deyir ki :”Mən Sizin SƏSinizəm”.\nNərmin Ramiz qızı Şamilova – “Qadın Liderliyi Uğrunda” İB-nin sədr müavini, müstəqil siyasətçi, ictimai fəal, müstəqil jurnalist və beynəlxalq seçkilər üzrə müşahidəçidir.\nN. Şamilova 20 fevral 1987-ci ildə Sumqayıt şəhərində ziyalı ailəsində anadan olmuşdur. 22 və 35 saylı orta məktəbdə təhsil almış, orta məktəb illərindən Sumqayıtda və regionlarda keçirilən yaradıcılıq və mədəniyyət tədbirlərinin, festival və müsabiqələrin (“Ümid 96-97”, “İstedad 97”), olimpiadaların lauriyyatı və qalibi olmuş (1-ci yer), məktəbin “Fəxri Şagird”i adına layiq görülmüşdür (təhsil və ictimai-mədəni fəaliyyətinə görə)\n2006/2010-cı ildə Bakı Slavyan Universitetinin Rus dili və Ədəbiyyatı fakultəsində təhsil almış, tələbələrə dair tədbir və programlarda aktiv iştirak etmişdir. Universitetdə təhsil aldığı müddətdə universitetdaxili fəaliyyət göstərən “Heydər Əliyev Məktəbi” Tələbə Teleradio Studiyasında və müxtəlf televiziyalarda (Sumqayıt, Xəzər TV, ANS TV) çalışmış, təhsilini başa vurduqdan sonra isə bir çox KİV-lərlə yenidən əməkdaşlıq etmiş, televiziya proqramlarında aparıcı və müxbir olmuşdur. Universitetin də “Fəxri M əzun”u olmuşdur.\n2011-ci ildən aktiv ictimai-siyasi fəaliyyətə başlamış, 2012-ci ildən “Azərbaycan Avropa Hərəkatı”nda layihə koordinatoru kimi fəaliyyət göstərmişdir, daha sonra Siyasi Partiyalar və Layihələrlə iş üzrə məsləhətçi, 2016-ci ildən isə təşkilatın beynəlxalq təşkilatlarla əməkdaşlıq üzrə məsləhətçisi olmuşdur. 2011-ci ildən Azərbaycan Demokratik İslahatlar Partiyasının üzvü, 2014-cü ildən isə partiyanın Qadınlar və Gənclər Şöbəsinin sədri kimi fəaliyyət göstərmişdir.\nHazırda müstəqil siyasətçi və ictimai fəal, müstəqil jurnalist və “Qadın Liderliyi Uğrunda” İB-nin katibidir, həmçinin ATƏT-in beynəlxalq seçki missiyasında uzunmüddətli müşahidəçilərin siyahısındadır.\nVətəndaş cəmiyyəti və siyasi fəaliyyətlə bağlı qadınlar və gənclər adına siyasət, diplomatiya, sülh quruculuğu, qadınların ictimai həyatdakı rolu, gənclərin təhlükəsizlik missiyasında rolu, radikalizm və zorakılıq, mədəniyyət və dialoq mövzuları ətrafında Azərbaycanı, Sumqayıtı təmsil edərək, bir çox yerli və beynəlxalq layihələrin iştirakçısı, təlimçisi, eksperti olmuş və beynəlxalq parlamentlərdə spiker kimi çıxışlar etmişdir ( Gürcüstan, Türkiyə, Ukrayna, Polşa, Macarıstan, Litva, Latviya, Almaniya, Rusiya və s. ). ATƏT-in beynəlxalq seçki missiyasında uzunmüddətli müşahidəçilərin siyahısındadır, bir çox ölkədə beynəlxalq missiyada olub. 2014-cu il bələdiyyə, 2015-ci ildə Milli Məclis seçkisində namizəd olmuşdur.\nHəvəskar olaraq musiqi, rəqs və idmanla məşğul olur. Subaydır, 32 yaşı var.\nSeçki platformasinın əsas müddəaları:\n– Güclü, müasir və demokratik cəmiyyətin, Azərbaycanın formalaşmasına xidmət etmək;\n– Keyfiyyətli təhsil və səhiyyə sisteminin formalaşdırılması;\n– Qadınların ictimai-siyasi həyatdakı rolunun artırılmasına dəstək;\n– Uşaq, yeniyetmə və gənclərə qayğı, hərtərəfli inkişaflarına dəstək;\n– Sosial qayğı: şəhid və ailələrin, yaşlı və kimsəsizlərin maddi-mənəvi qayğı ilə təmin edilməsi;\n– Mədəniyyətin bütün sahələrinin inkişafı, dünyəvi sivil dəyərlərin ölkəmizdə təbliği;\n– Sağlamlıq siyasətinin tətbiqi, idmanın inkişafı;\n– Beynəlxalq münasibətlərin hərtərəfli və strateji inkişafına xidmət;\n– Ekoloji Siyasət\nXanım namizəd deyir ki: “Sumqayıtlıların SƏSiyəm! Yalnız seçkidən seçkiyə deyil, bu şəhərdə doğulub yaşayan, uşaqliqda mədəniyyət və yaradıcılıq tədbirlərində, daha sonra isə televiziya, media, siyasət, diplomatiya sahəsində, qadınlar və gənclər adından, ölkəni, Sumqayıtı həm yerli, həm beynəlxalq səviyyədə təmsil edən bir vətəndaşı, namizədiyəm. O üzdən də sizin problemləriniz və bunların həlli yollarina daha yaxşı bələdəm. Mən hamınızın təmsilçisiyəm! SƏSinizəm!\nSeçkidə iştirakçılıqda məqsədim həm də qadınları təşviq etmək, 100 il bundan öncə əldə edilmiş seçmək və seçilmək hüququndan bəhrələnməkdir. 2020-ci ilin Azərbaycan qadını təkcə seçməklə kifayətlənməli deyil, həm də seçilməlidir. Lakin təəssüflər olsun ki, idarəetmədə, parlamentdə qadınlar olduqca azdır. Milli qadın siyasətinə dair strategiya və təkliflər hazırlanmalı, düzgün təbliğat aparılmalıdır. Dairəmin iki qadın namizədi var, mən həm gəncəm, həm qadınam. Enerjim, həvəsim və faydalı olmaq istəyim var, xalqıma xidmət etmək istəyirəm. Dövlətimiz də, cəmiyyətimiz də buna şərait yaratmalı və dəstək olmalıdır.\nSumqayıt gözəl şəhərdir: rəngarəngliyi, etnik tərkibi və gənclik statusu ilə….2-ci Dünya Müharibəsindən sonra şəhər statusu qazanması və sənaye bölgəsi olaraq müxtəlif region və ölkələrdən kadrların, mütəxəssislərin burda işləyib məskunlaşması həm identifikasiya, həm mədəniyyət zənginliyi yaradıb. Dağlıq Qarabağ münaqişəsindən sonra yaranan iqtisadi-sosial problemlər, məcburi köçkünlərin yerləşdirilməsi və eləcə də sənaye sahəsindəki durğunluq, zavod və fabriklərin bir çoxunun fəaliyyətinin dayandırılması kütləvi işsizliyə səbəb olsa da, bu gün sumqayıtlılar təhsil, mədəniyyət, ictimai-siyasi sahələrdəki fəallığı, uğurları ilə daha çox seçilir. Sadəcə şəhərin imkanlarından daha çox yararlanmaq lazım, ərazi və sakinlər üzərindən araşdırma aparıb ona uyğun tədbirlər görmək, yeniliklər tətbiq etmək gərəkdir. Sumqayıt sülh şəhəridir. O beynəlxalq proseslərin mühüm bir hissəsi olmalıdır. Bunun üçün də daxilindəki sosial məsələlər həll olunmalı, nəzarətdə saxlanılmalı (sosial yardım və ya qayğı, iş yerlərinin açılması və kadr təmini və s.), sağlam uşaqlar və gənclər yetisdirilməlidir ki, təhsil ala bilsin, beynəlxalq proseslərdə iştirak etsin, ölkəsinə, şəhərinə töhvə versin və bu dövlətçilik ənənəsini digərlərinə də ötürə bilsin. Bütün bunların ilk çıxış yolu isə dialoqdur. Bəli, insanları dinləmək lazımdır, səbrlə, sadəliklə və həvəslə. Bunun məsuliyyətini dərk etmiriksə bizdən nə namizəd, nə millət vəkili, nə də ictimai siyasi statuslu bir şəxs olar…”\nƏvvəlki məqalə” Azərbaycanın şagird və elmi marağı olanların virtual-mərkəzləşmiş ünsiyyət, müzakirə və tədris portalı” adlı layihəsi keçirilib\nNövbəti məqaləİngiltərədə yerləşən Lids Universitetində”Beynəlxalq yay məktəbi”\nİrşad Electronics Texniki Servis üzrə – Vakansiya\n“Bank Respublika” ASC “Xəzinədarlıq Departamentinin mütəxəssisi” vəzifəsi


Kamran Agayev: 'Pul qazanmagim niye basqalarini qiciqlandirir?' – MUSAHİBE - Azadliq Xeber\nKamran Agayev: 'Pul qazanmagim niye basqalarini qiciqlandirir?' – MUSAHİBE\nKamran Ağayev: 'Pul qazanmağım niyə başqalarını qıcıqlandırır?' - MÜSAHİBƏ\n7 Fevral, 2019 13:36 xeber – Azərbaycan millisinin və “Keşlə” klubunun qapıçısı Kamran Ağayevin “Report”a müsahibəsi- Premyer Liqanın XV turundan evdə “Səbail”ə 0:3 hesabı ilə uduzduğunuz görüş barədə nə deyə bilərsiniz?- Uduzduq, bu da o deməkdir ki, zəif oynadıq. Gözləmədiyimiz nəticədir, məğlub olmaq istəmirdik. Yaxşı oynamadıq, səhvlərə yol verdik. – Səhvlərə yol verənlərdən biri də özünüz oldunuz…- Səhvsiz adam olmur. Mətbuatı oxumuram, amma həmişə mənə qarşı qərəzli yazılar olub. Mənim üçün komandamda baş məşqçimin fikri vacibdir. Yazılanlara yox, baş məşqçinin tapşırıqlarına fikir verirəm. Uduzduq, yaxşı nəticə qazana bilmədik. Yenə deyirəm: səhvsiz adam olmur.- Qış fasiləsindən sonra ilk matçdakı məğlubiyyətdən sonra baş məşqçi Tərlan Əhmədov komanda ilə görüş keçirərək təhlil aparıb?- Bu, komandaya aid məsələdir, kənarda danışmaq olmaz. – Uduzduğunuza görə baş məşqçi və rəhbərlik tərəfindən komandaya irad bildirildi?- Peşəkar idmanda qələbə qazananda belə, iradlar olur. Kiminsə düzgün oynamadığı göstərilir və bu da normaldır. – Baş məşqçi ilə aranızda gərginlik olduğu, bunun da klub rəhbərliyinin sizə sərbəstlik verməsindən qaynaqlandığı bildirlir… – Çox şey yazırlar, amma bunların hamısına reaksiya vermək məcburiyyətində deyiləm. “Əldə etdiyimiz məlumata görə” formasında yazılan xəbərləri qeyri-peşəkar sayıram. İndi məşqə gedirəm, həmçinin oyuna çıxıramsa, demək, münasibətlərdə hər şey qaydasındadır. Baş məşqçi ilə aramız niyə gərgin olmalıdır ki?! Mən və ya digər futbolçu zəif oynayıb, səhvlərə yol verəcəksə, baş məşqçi irad bildirəcək, gərginlik yaranacaq. Bu, sərf həmin anla bağlıdır, ümumilikdə münasibətə aidiyyatı yoxdur.- Reklama çəkilmək üçün Antalya toplanışını vaxtından əvvəl tərk etdiyiniz deyilir. Doğrudur?- Bəli, tərk etmişəm. Amma bu, qeyri-rəsmi, icazəsiz olmayıb. Həm də reklam üçün yox, şəxsi həyatımla bağlı məsələdən ötrü Bakıya dönmüşəm. Komandadan iki gün qabaq qayıtmışam. Digər tərəfdən, lap, reklama çəkilmək üçün dönmüşəm, bunun kimə nə aiddiyatı var? Şəxsi işlərim heç kimə, o cümlədən, mətbuata maraqlı olmamalıdır. Bəli, “Coca Cola”nın reklamına çəkilmək də təklif edilib. Yazırlar ki, ciddi məbləğ müqabilində razılaşıb. Başa düşmürəm, pul qazanmağım niyə başqalarını qıcıqlandırır? Niyə qısqanırlar? Bu, şəxsi işimdir. İcazə ala da bilərəm, almaya da. Amma “Keşlə”də belə bir şey yoxdur. Hər şey baş məşqçinin bilgisi, icazəsi əsasında olur. İstənilən komandada səhv varsa, baş məşqçi ilə futbolçu arasında emosianal gərginlik olacaq. Lakin bunun ümumi münasibətə aiddiyatı yoxdur. Nəticə axtarırsansa, gərginlik olacaq.- Fevralın 10-da XVI tur çərçivəsində “Neftçi”nin qonağı olacaqsınız. Liderlə matç çətin keçəcək, yoxsa sizin üçün dönüş nöqtəsi ola bilər? – Azərbaycan futbolunda çətin oyun yoxdur. Bir-iki komandanı çıxmaq şərti ilə çətin nə var ki? Nəticə qazanmaq üçün vuruşmaq lazımdır. “Neftçi”yə qarşı oynadığımızı, rəqibin lider olduğunu düşünmürük. Öz oyunumuzu tapmaq haqda fikirləşirik. Baş məşqçinin tapşırığın yerinə yetirsək, qələbə də qazanarıq.


Qürbətdə soydaşımız Sadıq Bağırovun sərgisi\nMosalsk şəhərinin (Rusiya Federasiyasının Kaluqa vilayəti) rəsm qalereyasında “Sadıq Bağırov. Rəngkarlıq. Qrafika” adlı sərgi açılıb. “Kaluqa” Dövlət Televiziya və Radio Yayım Şirkətinin saytına istinadla xəbər verir ki, sərgi tamaşaçını həmvətənimiz, Rusiya Rəssamlar İttifaqının üzvü Sadıq Bağırovun yaradıcılığı ilə tanış edir. S.Bağırov Bakıda anadan olub, Boqolyubov adına Saratov Rəssamlıq Məktəbində oxuyub, sonra Repin adına Xarkov Rəssamlıq İnstitutunun sənaye qrafikası fakültəsinə daxil olub. Rəssam 1978-ci ildə Kaluqaya köçüb. Burada rəssamlıq məktəblərində dərs deyir, şəhər, vilayət və respublika səviyyəli sərgilərdə iştirak edir. Onun əsərlərinin çoxu Rusiya, Ukrayna, Azərbaycan, ABŞ, Fransa, İtaliya, Almaniya, Braziliya və başqa ölkələrdə şəxsi kolleksiyalarda saxlanılır.\nMosalsk şəhərində təşkil edilmiş sərgidə rəssamın ailə kolleksiyasındakı əsərlər təqdim edilib. Ekspozisiyada rəssamın rəngkarlıq və qrafika əsərlərində təcəssüm etdirdiyi Azərbaycan mənzərələri, o cümlədən “Şərq natürmortu”, “Dağ kəndi” əsərləri nümayiş etdirilir. Onun əsərlərində Rusiyanın təbiəti və Kaluqa mənzərələri canlandırılıb. Ekspozisiyada rəssamın sulu boya ilə çəkilmiş əsərləri də nümayiş etdirilir. Müəllif bu əsərlərdə Kaluqanın həm müasir, həm də qədim obrazlarını əks etdirib.


Azərbaycanda illik minik avtomobili istehsalı 2 min ədədi keçib | marja.az\nAzərbaycanda illik minik avtomobili istehsalı 2 min ədədi keçib\n2021-ci ilin yanvar-noyabr aylarında (11 ayda) Azərbaycanda 1992 ədəd minik avtomobili istehsal edilmişdi. Beləliklə, dekabrda Azərbaycanda 51 ədəd minik avtomobili istehsal edilib. Sentyabrda Azərbaycandakı müəssisələr tərəfindən 302 ədəd, oktyabrda 346 ədəd, noyabrda isə 130 ədəd avtomobil buraxılmışdır.\nMarja Dövlət Statistika Komitəsinə istinadən xəbər verir ki, 01.01.2022-ci il vəziyyətinə hazır məhsul ehtiyatı 340 ədəd təşkil edib. 01.12.2021-ci il vəziyyətinə hazır məhsul ehtiyatı 381 ədəd təşkil etmişdi.\n2021-ci ili yanvar-dekabr aylarında Azərbaycanda 651 ədəd traktor istehsal edilib. İstehsal 2020-ci ilin eyni dövrü ilə müqayisədə 2,2 dəfə artıb. 01.01.2022-ci il vəziyyətinə hazır məhsul ehtiyatı 53 ədəd təşkil edib.


Niyyətin hara mənzilin ora! | PCC blog\nNiyyətin hara mənzilin ora!\nElvira Kərimova - Psixoloq\nBu deyimi yəqin ki, çox eşitmişik. Bu deyimlə razılaşan və ya bu deyimə qarşı çıxan insanlar da az deyil. Ancaq mən bu deyimlə tam razılaşanlardanam. Həqiqətən də insanın yaşadığı həyat əslində onun düşüncələrinin məhsuludur. Bəs müsbət düşünmək və hər bir hadisəyə pozitiv baxmaq mümkündürmü? Bəs bu bizdə anadangəlmə olur yoxsa sonradan qazanıla bilərmi? Əlbətdə, bu sualın ən düzgün cavabını öz həyatımızda tədbiq etməklə öyrənə bilərik. Araşdırmalar göstərir ki, pozitiv düşünməyi beynimizə öyrədə bilərik. Əgər sizin həyatınızdakı qayəniz rahat və xoş hisslərlə pozitiv yaşamaqdırsa, onda aşağıdakıları öz həyatınızda tətbiq edə bilərsiniz.\nAğlımızdakı pozitiv duyğu və düşüncələrin sayını artırmaq. Bir çox tədqiqatlara görə zehnimizdəki düşüncələrin çoxu müsbət olanda biz özümüzü daha xoşbəxt hiss edirik. Bəs bunu necə bacara bilərik? Bunu etməyə kiçik bir addımla başlaya bilərik. Hər gün yatmamışdan qabaq həmin günə aid özünüzlə əlaqəli üç düzgün davranışı düşünün və yatın. Bu kiçik addım belə sabahı gün daha gümrah oyanmağınıza və gününüzün daha xoş keçməsinə səbəb olacaq.\nBiz mütləq güclü yönlərimizi kəşf etməli və həyatımızda bu yönlərimizi daha çox istifadə etməyi bacarmalıyıq. Yəni, bacardığımız işi görməli və daha çox uğur əldə etməliyik. Bacarmadığınız işi buraxın bacaranlar görsün. Bunu siz bacarmaq məcburiyyətində deyilsiniz. Bu iş biri üçün bağbanlıq, biri üçün dayəlik, başqa biri üçün isə müəyyən bir müəssisəni idarə etmək üçün rəhbərlik ola bilər.\nXoşbəxt insanlar öz münasibətlərində sevgini önə çəkib, bütün hadisələrin müsbət tərəfini görməyi bacarırlar. Bu cür insanlar özlərini kənara çəkib hadisələrdə insanları günahlandırmaq yerinə insanların həyatlarına daxil olur və öz həyatlarına da insanları daxil edirlər.\nXoşbəxt insanlar bu həyatda nə üçün yaşadığını bilən insanlardır. Bəzi insanlar özlərini dinə, bəziləri işə, bəziləri ailəyə həsr edir, məqsədlərinin nə olduğunu bilir və özlərini bunlardan birində tapırlar.Həyatının mənasını bilən və müsbət əlaqələr quran insanlar özlərinə müəyyən hədəflər qoyur və bu hədəfələrə çatmaq üçün fəaliyyət göstərir.\nYaddan çıxarmamalıyıq xoşbəxt olmaq üçün əvvəlcə xoşbəxt olmağı seçmək lazımdır. Biz şükr etməyi, bağışlamağı, əlaqələrimizi sevgi üzərində qurmağı, həyatdan zövq almağı bacarmalıyıq. Yaxşılıq etmək və xoşbəxt olmağı öyrənə bilərik.\nQısqanclıq “17 yaşım olsaydı…”


Hazırda Bakıda havanın temperaturu normadan yüksəkdir – Nazirlik\n15 Sentyabr 2017 - 13:30\nHazırda Bakıda havanın temperaturu normadan yüksəkdir –Nazirlik\nHazırda Bakıda və Abşeron yarımadasında müşahidə edilən havanın temperaturu çoxillik iqlim normasından 3-4 dərəcə yüksəkdir.\nA.Verdiyev bildirib ki, hazırda Bakı və Abşeron yarımadasında havanın temperaturu 30-35 dərəcədir. Yaxın 2-3 gün ərzində belə temperaturun müşahidə ediləcəyini deyən baş hidroloq qeyd edib ki, sentyabr ayında belə temperaturun müşahidə edilməsi normal olsa da, rütubətin miqdarının normadan bir qədər çox olması havada istilik effektini artırır: "Son bir neçə gün ərzində, əsasən, gündüz saatlarında rütubətli hava şəraiti müşahidə edilir. Gündüz havada rütubətin miqdarı 70-80 faiz, axşam isə 40-50 faiz olub".\nA.Verdiyev qeyd edib ki, əvvəlki illərin sentyabr ayında da belə rütubətli hava şəraiti müşahidə edilib.\nOnun sözlərinə görə, 2002, 2003, 2007, 2010 və 2012-ci ildə, eləcə də ötən il sentyabrın hazırkı dövründə Bakıda rütubətli hava şəraiti qeydə alınıb. A.Verdiyev əlavə edib ki, ötən il sentyabrın ortalarında havanın temperaturu 30-33 dərəcə olsa da, havada rütubətin miqdarı çox olub. Nazirlik rəsmisi bildirib ki, havada rütubətin miqdarının çox olması Xəzərdən əsən çənub-şərq küləyinin üstünlük təşkil etməsi ilə bağlı olur.\nQeyd edək ki, ETSN yaxın 3 gün ərzində Abşeron yarımadasında bəzi saatlarda sakit hava fonunda rütubətin bir qədər çox olmasının meteohəssas insanlarda narahatlıq hissi yarada biləcəyi ilə bağlı xəbərdarlıq yayıb.


"Müştəri Bank" istifadəçiləri ƏDV-ni avtomatik hesablayıb, ödəyə bilərlər - Publika.az\n17 Yanvar 2022 10:36\nAzərbaycan Qərb bazarına çıxır: gömrük qapılarımız... - Keçmiş nazirlə MÜSAHİBƏ\nAzərbaycan Rusiya-Ukrayna müharibəsi fonunda Avropanın diqqət mərkəzinə düşüb. Rusiyaya sanksiyalar fonunda Avropa alternativ mənbə kimi Azərbaycanın enerji resurslarına fokuslanıb. Eyni zamanda bu yaxınlarda Litva Prezidenti Gitanas Nauseda Bakıya səfəri zamanı azərbaycanlı iş adamları ilə bağlı maraqlı təklif səsləndirdi. Deməli, hazırda dünyada gedən siyasi və iqtisadi proseslərlə təkcə neftimizlə, qazımızla Qərbin gündəmini zəbt etməmişik. Digər amillər də Avropanı Azərbaycana tərəf boylanmağa sövq edir.\nBəs Azərbaycan öz milli maraqlarını qorumaq üçün əlinə düşən fürsəti necə dəyərləndirəcək? Rusiyanın enerji məhsullarını alaraq öz məhsulumuz kimi Qərb bazarına çıxara bilərikmi? Qərblə Şərq arasında coğrafi starteji mövqedə yerləşən dövlətimiz başdan-başa azad iqtisadi zonaya çevrilə bilərmi?\nSuallarımızı keçmiş maliyyə naziri Saleh Məmmədova ünvanladıq.\n- Saleh müəllim, Litva Prezidenti Gitanas Nauseda Azərbaycana səfərə gəldi və iş adamlarımızı ölkəsinə dəvət etdi. Bu dəvət bizim iqtisadi maraqlarımız üçün hansı perspektivlər vəd edir?\n- Litva bir Avropa ölkəsidir. Təsəvvür edin ki, Litva bazarına daxil olmaq bütün Avropa bazarına daxil olmaqdır. Azərbaycanın ən böyük problemlərindən biri keçmiş sovet məkanından kənara çıxmaqdır. Enerji bazarının Azərbaycan üçün problemi yoxdur. Hazırda Avropada enerji resurslarına çox böyük tələbat var. Azərbaycanın Avropanın tələbatı olan qədər enerji istehsal etmək üçün tələbatı yoxdur. Amma Avropa da yavaş-yavaş Rusiyanın enerji asılılığından canını qurtarmaq istəyir. Buna baxmayaraq, Azərbaycan Orta Asiyanın enerji resurslarının Avropaya daşınması üçün bir plasdarmdır. Bunun üçün ölkəmizin böyük imkanları var. Eyni zamanda Azərbaycan Avropa İttifaqının enerji təhlükəsizliyi məsələsində çox böyük töhfələr verə bilər. Amma bu istiqamətdə operativ işləmək lazımdır. Litva bazarına girmək bütün Avropa bazarına daxil olmaq anlamına gəlir. Litva həm də keçmiş sovet ölkəsidir. Bu yöndə olan bir çox problemlərimiz də aradan qaldırıla bilər. Azərbaycanlı iş adamlarına Litvada bu cür şəraitin yaradılması da çox vacib faktordur. Amma oraya yerləşmək üçün gərək Azərbaycan hökuməti ciddi tədbirlər görsün.\n- Söhbət hansı tədbirlərdən gedir?\n- Azərbaycanın ən böyük problemi daxili maliyyə, bank problemidir. Onlardan gələn yardım bizə ən çox bu istiqamətdə lazımdır. Baltikyanı ölkələr keçmiş sovet dövlətləri içərisində bank sistemində çox irəli gediblər. Rəqəmsal sistemə keçiblər. Bunun nəticəsində də onlar Avropa İttifaqına daxil olmaqla faktiki inkişaf etmiş ölkələr oldular. Bu gün Azərbaycan hökumətinin, Azərbaycan Prezidentinin qarşıya qoyduğu əsas məsələlərdən biri də budur ki, Azərbaycanı inkişaf etmiş ölkəyə çevirək. Bu, yalnız iqtisadi sferada deyil, bütün sahələrdə, istiqamətlərdə olmalıdır. Bu istiqamətdə Latviya, Litva və Estoniya bizim üçün nümunədir. Söhbət həm təcrübi, həm texoloji, həm də bank sistemi və maliyyə bazarının qurulması istiqamətində onların bizə çox ciddi kömək edə biləcəyindən gedir. Azərbaycanın iş adamlarının bu ölkələrə yerləşdirilməsində gərək dövlət də dəstək olsun. Əvvəla, Azərbaycanda xaricə kapital yatırmaq haqqında qanunvericilik yoxdur. Bu gün xaricə kapital çıxarmaq istəyənlər gərək halal zəhmətlə qazandığı pulları qeyri-leqal yollarla çıxarsınlar.\n- Sizcə, bu istiqamətdə çatışmayan hansı tendensiyalar, nüanslardır?\n- İlk növbədə bunu leqallaşdırmaq, qanunvericilik bazasını yaratmaq lazımdır. Xaricdən kapital haqqında çoxlu sənədlər, qanunlar var. Onların qorunması haqqında proseslər və sair digər məsələlər də təmin olunub. Amma Azərbaycandan kənarda kapital axınının təşkili ilə bağlı hər hansı qanunvericilik aktı, sistem, maliyyə bazası yoxdur. Hazırda ölkə daxilində banklar 15-20 faizlə kredit verirlər. Kredit faizləri də çox yüksəkdir. Bizim iş adamlarımızın xaricdə gedib hər hansı bir iş görməsi üçün çox böyük miqdarda vəsait lazımdır. Həmin vəsaitləri də yüksək faizlərlə almaq qətiyyən mümkün olan iş deyil. Bank sistemimiz yenidən qurulmalıdır. Xüsusən də Mərkəzi Bankımız. Mərkəzi Bank bu gün ölkənin taleyində çox mühüm rol oynayır. Hazırda Mərkəzi Bank öz üzərinə düşən vəzifələri yerinə yetirə bilmir. Prezident də bir neçə dəfə bildirib ki, banklar ancaq iqtisadiyyata zərər vurmaqla məşğuldurlar. Bu sistemdə hər hansı bir sistem və ya irəliləmə yoxdur. Çinin yaxşı bir təcrübəsi var. Vaxtilə ölkə içərisində o qədər də böyük olmayan valyuta rezervləri yaratdılar. Rezervlər 4 trilyonu keçən kimi Çinin Kommunist Partiyası qərar qəbul etdi ki, bunun 1 trilyonu xaricdə kapital kimi yerləşdirilsin və iş adamlarına kredit kimi verilsin. Onlar da investisiyaları aidiyyəti üzrə yerləşdirə bilsinlər. Amma bu keditlər o cür verilməlidir ki, bir sıra banklarımızda verildiyi kimi olmasın.\n- Bəs bununla bağlı Mərkəzi Bankın üzərinə hansı öhdəliklər düşür?\n- Mərkəzi Bank təlimatları, qanunvericilik bazasını hazırlamalıdır. Layihələrin kreditlərlə təmini ilə bağlı işlər həyata keçirilməlidir ki, bir qəpik də “o tərəf-bu tərəf” olmasın. Banklar elektronlaşdırılmalıdır ki, verilən pullar yeyilməsin. Nisbi olaraq götürdükdə Azərbaycanın valyuta rezervləri Çindən 3 dəfə çoxdur. Söhbət göstəricilərdən gedir. Bu pulları Amerika və ya Avropa banklarında saxlamaq da yaxşı hal deyil. Çünki sabah o pulların başına nələrin gələ biləcəyi də bəlli deyil. Əksinə, o pulları uzunmüddətli insan kapitalına çevirmək lazımdır. 52 milyardlıq rezervləri Litva, Latviya kimi ölkələrə, eləcə də Aropanın digər bazarlarına yönəltmək mümkündür. Bu gün yaradılmış rezerv ehtiyatlarımızın 180 milyard dollara yaxını kredit ehtiyatlarıdır. Böyük resurslardır. Bu kredit ehtiyatlarından daxili bazarda cəmi 10 faizə qədəri istifadə edilib. Həmin ehtiyatları 100 milyardlarla dollarlıq həcmə qədər yüksəltmək olar. Əgər kredit təklifi artarsa, dərhal faizlər 1-2 faizə qədər düşəcək. İş adamlarına 1-2 faizlə kreditlə verilsə, istehsalın həcmi artacaq. İş adamları axın edəcəklər. Yenə deyirəm, bunun üçün ilk növbədə qanunvericilik bazası yaradılmalıdır. Latviya, Litva kimi ölkələrə bu cür investisiyaların yatırılması bizim üçün çox önəmlidir. Azərbaycanın iş adamları çox böyük iş qabiliyyətinə malikdirlər. Hara getsələr, orada baş çıxaracaqlar. Sizə biz misal deyim, sovetlər dağılandan sonra Azərbaycandan çıxıb gedən iş adamlarının içərisində 7-8 milyarder var. Amma Azərbaycanın daxilində bir nəfər də olsun leqal milyarder formalaşmayıb. Milyarder leqal olanda millətə, xalqa fayda verə bilər. Əksi baş verərsə, həmin pulları qeyri-leqal yollarla ölkədən çıxaracaq. O baxımdan Litva ilə bu sahədə geniş istiqamətli işlər aparmaq olar.\n- Sizcə, iş adamlarımız Litva kimi ölkələrdə, Avropa bazarlarında hansı sahələrə yatırımlar etsələr, daha çox mənfəət götürə bilərlər?\n- Əsas prioritet sahəmiz texnologiya olmalıdır. İkinci ən böyük sahə tikinti sektoru ola bilər. Bu sahədə azərbaycanlı iş adamları böyük nailiyyətlər əldə ediblər. Eləcə də də iş adamlarımız Litvada kənd təsərrüfatı sahəsinə yatırım edə bilərlər. İş adamlarına göstəriş verə bilmərsən ki, get filan sahəyə yatırım elə... Onları pulla, leqal çıxışla təmin edə bilsək, iş adamlarımız hara pul yatırmağın daha sərfəli olduğunu özləri müəyyənləşdirəcəklər.\n- Rusiya-Ukrayna savaşı fonunda Kremlə tətbiq olunan sanksiyalar Azərbaycanın Avropa bazarındakı çəkisinə hansı üstünlükləri qazandıracaq? Ümumiyyətlə, iqtisadiyyatdan başqa hansı sahələrdə Avropaya töhfə verə bilərik?\n- Bugünkü Ukrayna-Rusiya müharibəsi Azərbaycan üçün ərzaq böhranı yarada bilər. Amma vəziyyəti düzgün təhil etsək, bu savaş və Rusiyaya Qərbin tətbiq etdiyi sanksiyalar Azərbaycana çox böyük üstünlüklər gətirəcək. Bu üstünlüklərdən dərhal istifadə etməliyik. Çünki gecikirik. Yəni Rusiyanın Ukraynaya hücumu məsələsi haradasa altı aydır ki, gündəlikdədir. Amma Azərbaycan tərəfi bu üstünlükdən istifadə etmək üçün hər hansı addımlar atmaqda gecikir. Onsuz da Azərbaycanın Avropanın enerji bazarındakı yeri hər kəsə məlumdur. Hazırda Azərbaycan dövləti düzgün beynəlxalq siyasət yeridir. Hələ ki, hər hansı bir ciddi problemimiz yoxdur. Torpaqlarımız da işğaldan azad olundu və Azərbaycan bununla bağlı öz qabiliyyətini ortaya qoydu. Bu gün Azərbaycan Avropanın fiziki təhlükəsizliyində də mühüm rol oynaya bilər. Bu gün Prezidentin apardığı hərtərəfli siyasət nəticəsində çox güclü ordu formalaşdırılıb. Bu gün dünyada elə bir ölkə yoxdur ki, Azərbaycan Ordusunun Qarabağdakı şücaətindən danışmasın. Ona görə də indiki dövrdə Azərbaycanın dünyada təhlükəsizliyin qorunmasında ciddi rolu ola bilər. Bu istiqamətdə prosesləri tənzimləmək lazımdır. İlk növbədə Azərbaycan Rusiya-Ukrayna savaşı fonunda öz maraqlarını qorumalıdır. Sonrakı mərhələdə dünyada təhlükəsizliyin təmin olunmasında hansı töhfələri verə biləcəyimiz haqqında düşünməliyik. Mənə elə gəlir ki, ilk növbədə iqtisadi addımlar atılmalıdır. Rusiyanın hazırda heç bir çıxış yolu qalmayıb. Deyirlər ki, Çinlə ticarət əlaqələrini daha üst səviyyəyə çıxarmaqla Rusiya vəziyyətdən çıxa bilər. Bu, olmayacaq. Çünki Çinin öz maraqları var və Pekin öz iqtisadi maraqlarını heç nəyə qurban verməyəcək. Bu gün Çin Avropa və Amerika kapitalı sayəsində böyüyür, yenilənir. Qərb bu gün öz kapitalını geri çəksə, Çin çökəcək. Pekin bunu çox yaxşı başa düşür və ona görə də çox yaxşı qərarlar qəbul edir. Son dövrlər Çinin iqtisadi maraqları bir az büdrəyən kimi həmin yerə arxasını çevirir. Bəlkə də Çin dünyada Rusiyanın dağılmasını istəyən bir nömrəli dövlətdir. Hazırda Rusiyanın şimala, cənuba, qərbə, şərqə - bütün istiqamətlərə demək olar ki, çıxışı bağlıdır. Rusiyanın tək çıxışı yenə də Azərbaycan, Qafqaz ölkələri və Orta Asiya dövlətlərinin ümidinə qalır. Bu istiqamətdə ən önəmli yerdə yerləşən ölkə isə Azərbaycandır. Rusiyanın ehtiyatlarının mənimsənilməsində və dünya bazarına çıxarılmasında Azərbaycanın çox böyük rolu ola bilər. Təbii ki, sanksiyalardan da özümüzü sığortalamalıyıq. Amma leqal və qanuni yollarla bu işləri həyata keçirmək olar. Azərbaycanın bütün gömrük qapılarını sərbəst iqtisadi zona etmək lazımdır. Məsələn, bu gün Ələtdə bu prosesə başlanılıb. Amma proses uzanır. Azərbaycan bu prosesi dərhal sürətləndirməlidir. Məsələn, Yalamada sərbəst iqtisadi zona yaratmaq mümkündür. Eyni zamanda ofşor bankçılıq sistemi yaratmaq mümkündür. Belə olan halda hər kəs öz işlərini gəlib burada görəcək. Eyni zamanda Yaponiya, Cənubi Koreya kimi ölkələrin, eləcə də bütün Şərq dövlətlərinin məhsullarının Qərbə daşınması buradan keçə bilər. Elə bir sistem qurmalıyıq ki, gələcəkdə Rusiya və İrana qarşı sanksiyalar aradan qaldırılsa da, bu marşrutdan istifadə öz əhəmiyyəti itirməsin. Bütün bunlar Azərbaycan üçün böyük dividendlər, üstünlüklər gətirəcək. Bu da Azərbaycanın tezliklə inkişaf etmiş ölkəyə çevrilməsinə böyük töhfə verə bilər.\nPublika.az xəbər verir ki, bu barədə nazir özü məlumat verib.


Azərbaycana nüfuz gətirən möhtəşəm layihələr | Tele-İnform\n« “Rusiya Qarabağı Azərbaycanın ərazisi hesab edir”\nCocuq Mərcanlıda Azərbaycan-Rusiya münasibətlərinə həsr olunan konfrans keçirilib »\nBu gün müstəqil və qətiyyətli siyasi kursla beynəlxalq aləmdə yüksək nüfuzu olan Azərbaycana həm də həyata keçirdyi enerji siyasətinə, bölgədə reallaşdırdığı qlobal nəqliyyat layihələrinə görə ehtiramla yanaşırlar.\nEtibarlı siyasi və iqtisadi tərəfdaş\nHələ 24 il əvəl “Əsrin müqaviləsi” imzalananda Azərbaycan müstəqilliyinin ilk addımlarını atırdı. Respublikamızın hansısa beynəlxalq uğuru yox idi. Ancaq Heydər Əliyev şəxsiyyətinin ucalığı, onun başladığı uğurlu və müdrik siyasət dünyanın iri neft şirkətlərini Xəzərin neft yataqlarının işlənilməsinə cəlb etdi. Və bu tarixi hadisə həm respublikamızın müstəqilliyinin möhkəmlənməsində, həm dünyada tanınmasında, həm də inkişafı istiqamətində ilk və uğurlu addım oldu.\n24 il dövlətin tarixi baxımından uzun zaman kəsiyi sayılmır. Heç inkişafa nail olmaq üçün bu dövr yetərli deyil. Dünyanın inkişaf etmiş ölkələrinin təcrübəsi də göstərir ki, onlar bu səviyyəyə gəlib çatmaq üçün hansı onilliklərdən keçib gəliblər. Azərbaycan üçün isə müstəqillik tariximizdə ilk beynəlxalq uğur olan “Əsrin müqaviləsi”nin imzalanmasından sonra ötən dövr olduqca möhtəşəm nailiyyətlərlə əlamətdardır. Bu dövrdə Azərbaycan enerji siyasətində qarşıya qoyduğu bütün hədəfləri reallaşdırdı, ən əsası, Bakı-Tbilisi-Ceyhan və Bakı-Tbilisi-Ərzurum neft-qaz kəmərləri çəkildi. Bu illərdə Azərbaycan kosmik dövlətə çevrildi, BMT-nin Təhlükəsizlik Şurasının üzvü kimi fəaliyyət göstərdi.\nBütün bu hadisələr həm respublikamızı etibarlı tərəfdaş kimi tanıtdı, həm müstəqilliyimizin əsaslarını daha da bərkitdi, həm də dünyadakı mövqelərini möhkəmləndirdi. Əlbəttə, beynəlxalq miqyasda qazandığımız yüksək etimadın kökündə dayanan əsas səbəb ilk növbədə, ölkəmizin səmərəli siyasi və iqtisadi partnyor olması, dünyanı narahat edən hər bir məsələdə qətiyyətli və prinsipial mövqe tutması, sülhə və əmin-amanlığa layiqli töhfələr verməsidir. Azərbaycan Ordusunun bölmələri ayrı-ayrı ölkələrdə sülhün və əmin-amanlığın təmin olunmasında iştirak edir, beynəlxalq terrorçuluqla mübarizədə öz sözünü deyir. Eyni zamanda, Azərbaycan bir sıra Avropa ölkələrinin enerji təhlükəsizliyinin təmin olunmasında əsas tərəfdaşlardandır. Ölkəmiz beynəlxalq miqyaslı bütün məsələlərdə üzərinə düşən öhdəlikləri layiqincə yerinə yetirməklə etibarlı tərəfdaş olduğunu hər zaman nümayiş etdirmişdir. Bunun da məntiqi nəticəsi olaraq Azərbaycanın beynəlxalq nüfuzu sürətlə yüksəlib.\nDünyada və Qafqazda söz sahibi\nHazırda davamlı inkişaf dövrünü yaşayan Azərbaycanın Cənubi Qafqazın lider dövlətinə çevrilməsi və bu statusu uğurla daşıması bütün dünyanın, xüsusən bu regionu özünün iqtisadi mənafeyi baxımından vacib tərəfdaşı kimi görən Avropanın qəbul etdiyi inkarolunmaz reallıqdır. Elə buna görə təsadüfi deyil ki, Cənubi Qafqazı əhatə edən hər hansı beynəlxalq layihənin Azərbaycanın maraqlarını nəzərə almadan həyata keçirilməsi mümkün deyil. Azərbaycanla hesablaşır, məsləhətləşir və hər bir əməkdaşlıq məsələsində əsas tərəfdaş kimi qəbul edirlər. Son illər başa çatan layihələr, təməli qoyulan yeni əməkdaşlıq telləri bunu bir daha sübut edir.\nÖtən ilin sentyabrında Bakıda imzalanan yeni neft müqaviləsi Azərbaycanın enerji diplomatiyasının növbəti böyük uğuru idi. Cəmi üç həftə sonra Bakı-Tbilisi-Qars dəmir yolu xəttinin istifadəyə verilməsi isə Prezident İlham Əliyevin rəhbərliyi ilə Azərbaycanın qlobal miqyasda söz sahibinə çevrilməsinin növbəti təsdiqi oldu. Bu hadisə göstərdi ki, indi Azərbaycan özünü təkcə neft və qaz hasil edən ölkə kimi deyil, həm də Şərqi Qərblə, Şimalı Cənubla birləşdirən nəqliyyat qovşağı və logistika mərkəzi kimi təqdim edir. Reallıq da ondan ibarətdir ki, son illər ölkəmizin nəqliyyat infrastrukturunda həyata keçirilən yenidənqurma işləri – Bakıda və ölkə regionlarında beynəlxalq hava limanlarının, Şərq-Qərb və Şimal-Cənub nəqliyyat dəhlizləri istiqamətində beynəlxalq əhəmiyyətli avtomobil yollarının tikintisi və dəmir yolu xətlərinin yenilənməsi bu sahənin inkişafına təkan verib, Asiya ilə Avropanın qovuşuğunda yerləşən Azərbaycanın nəqliyyat dəhlizi kimi önəmini daha da artırıb.\nBu günlərdə Bakı Beynəlxalq Dəniz Ticarət Limanı Kompleksinin istifadəyə verilməsi Azərbaycanın yerləşdiyi bölgədəki aparıcı rolunu bir qədər də yüksəltdi. Bu layihənin başa çatdırılması göstərir ki, ölkəmizdə güclü nəqliyyat-logistika infrastrukturunun formalaşdırılması istiqamətində qarşıya qoyulan vəzifələr uğurla reallaşır. Bakı Beynəlxalq Dəniz Ticarət Limanı Kompleksi layihəsinin uğurla reallaşması ilə Azərbaycanın tranzit imkanlarının genişlənməsi baxımından yeni mərhələ başlayır. Çünki bununla ölkəmiz gələcəyə hesablanmış daha bir möhtəşəm addım atdı. Bu limanın işə salınması nəticəsində Azərbaycanın tranzitdən gələn gəlirləri əhəmiyyətli dərəcədə artacaq, respublikamız loqistik mərkəz kimi mövqelərini daha da möhkəmləndirəcək. Ən əsası isə gətirəcəyi bütün iqtisadi dividendlərlə yanaşı, bu liman kompleksi Azərbaycanın regionda söz sahibi statusunu möhkəmləndirən mühüm faktordur.\nBu günlərdə açılışı olan “Cənub qaz dəhlizi” göstərdi ki, Azərbaycan qarşısına qoyduğu məqsədlərə doğru inamla addımlayan, aydın və düşünülmüş strategiyası, dəqiq siyasəti olan dövlətdir. Eyni zamanda bu tarixi hadisə rəsmi Bakının 1994-cü ildən həyata keçirdiyi enerji siyasətinin məntiqi nəticələrindən biri və həm də uğurlu davamıdır.\n“Cənub qaz dəhlizi” layihəsinin uğurla reallaşmasının əsas səbəbi təbii ki, Azərbaycan Respublikasının Prezidenti İlham Əliyevin həyata keçirdiyi məqsədyönlü siyasi-diplomatik fəaliyyətdir. Prezident İlham Əliyevin düşünülmüş, yeni dünya sisteminin müasir çağırışlarına cavab verən siyasi kursu Azərbaycanı regionun lider dövlətinə çevirməklə yanaşı, beynəlxalq aləmdə etibarlı tərəfdaş kimi tanıdıb. Bu gün ölkəmiz mühüm geosiyasi məkan kimi regionda sülhün və təhlükəsizliyin təmin olunması üçün dayaq nöqtəsi, ən perspektivli tərəfdaş hesab edilir. Azərbaycanın geosiyasi çəkisi sürətlə artır, dövlətimiz regionda sabitləşdirici faktor kimi çıxış edir.\nAzərbaycanın başa çatdırdığı hər bir enerji və nəqliyyat layihəsi həm də ölkəmizin böyük siyasi-diplomatik uğurlarıdır. Bu uğur respublikamızın dünyada və Qafqazda söz sahibinə çevrilməsi ilə yanaşı, hər bir məsələdə qətiyyətli mövqeyindən, əməkdaşlıq əlaqələrində etibarlı tərəfdaş olmasından və beynəlxalq birlikdə yüksək nüfuz sahibinə çevrilməsindən irəli gəlir. Bütün bunlar həm də onu göstərir ki, Prezident\nİlham Əliyevin lider qətiyyəti ilə Azərbaycan tamamilə müstəqil, ölkənin beynəlxalq mövqelərinin möhkəmlənməsinə və inkişafına hesablanmış siyasət yeridir. Uğurla reallaşan bu siyasətin nəticəsi olaraq dünya birliyi Azərbaycana böyük hörmət və rəğbətlə yanaşır.


Kişinin üz şəklinə görə ən uyğun saç tərzi necə olmalıdır? » ilk.az\nKişinin üz şəklinə görə ən uyğun saç tərzi necə olmalıdır?\nHər kəsin üz forması fərqli olduğundan, ən uyğun saç stilləri də insandan insana dəyişir. Üz şəklinizə görə hansı saçların sizə daha uyğun olacağını bilmək istəyirsinizsə, sizin üçün hazırladığımız bu məqaləni diqqətlə oxumağınızı məsləhət görürük.\n1. Kvadrat üzə görə ən uyğun saç düzümü\nKvadrat üz, uzunluğu və eni eyni olan üz formasıdır. Bu üz formasına uyğun saç modelini aşağıdakı maddələrlə təyin etməlisiniz. Kvadrat üzlü insanların saç düzümü ilə üzləri yuvarlaq bir formada görünməlidir. Çox qısa olmasa da, qısa saxlanan saç düzümü bu üzlərin yuvarlaq görünməsini təmin edir. Saçlarınız qıvrım və ya dalğalıdırsa, düzləşdirməyə çalışmayın, çünki belə saçları olan insanların üzləri daha da yuvarlaq görünür. Kəsdirərkən yanlar daha az, üst hissə çox qalmalıdır. Həmçinin, saçların üst hissəsi yuxarı doğru daranmalıdır.\n2. Düzbucaqlı üzə görə ən yaxşı saç düzümü\nÜzünüzün uzunluğu enindən çoxdursa, deməli, düzbucaqlı üz formanız var. Düzbucaqlı üz formasına sahib kişilər saç düzümünü aşağıdakı maddələrə görə təyin etməlidirlər. Düzbucaqlı üzə sahib insanlar saçlarının yanlarını heç vaxt qısa saxlamamalıdırlar. Daha çox alını örtən modelə üstünlük verilməlidir. Bu cür üz üçün saçın yanlarını az saxlayıb, üstünü yuxarı qaldırmaq olmaz.\n3. Dəyirmi üz üçün ən yaxşı saç düzümü\nDəyirmi üz forması nadir görülən kişi üz formalarından biridir. Bəlkə də kişilərin üz formasına görə seçdikləri saç stilləri arasında ən çox bəyənilən üz formasıdır. Bəs dəyirmi üz formasına uyğun saç düzümü necə seçilməlidir? Bu üz forması üçün ən uyğun saç düzümü saçları geriyə yatırmaqdır. Dəyirmi üzlü insanlar saçlarına üz nisbətlərini təhrif edəcək formalar verməməlidirlər. Üz həmişə oval şəklində görünməlidir. Saçlar qabardırmamalı və həcm verilməməlidir.\n4. Üçbucaq üzə görə ən uyğunı saç modeli\nÜçbucaq formalı üzə sahib insanların sivri çənələri və dar almacıq sümükləri olur. Üçbucaq üzə görə ən uyğunı saç düzümü modelləri aşağıdakılardır. Bu cür üzlər üçün geniş çənə quruluşunu tarazlaşdıracaq modellərə üstünlük verilməlidir. Ən uyğun saç modeli yanları və üstü həcmli olan qısa saçlardır. Çənəni ön plana çıxaran modellərdən uzaq durmaq lazımdır.\n5. Almaz üzə görə ən yaxşı saç modeli\nAlmaz üz formasında çənə və aln bərabər uzunluqdadır və yanaq sümükləri genişdir. Bəs almaz üz formasına sahib kişilər hansı saç modelini sınamalıdır? Bu tip insanlar çənələrini saç düzümü ilə tarazlaşdırmalıdırlar. Həm də geniş yanaq sümükləri dar göstərilməlidir. Üzün balanslaşdırılması mühüm məqamdır. Belə üzə sahib insanlar yanları qısa, üstü uzun saç modelindən uzaq durmalıdır.\n6. Oval üz üçün uyğun saç modeli\nÇənə tərəfində yuvarlaq xətləri olan bir üz formasıdır. Dünyanın bir çox yaraşıqlı kişisi bu tip üz formasına sahibdir. Oval bir üz formanız varsa, aşağıdakı seçimlərə görə saç modelinizi seçə bilərsiniz. Bu üz formasına sahib insanlar çox şanslıdır, çünki hər saç düzümü bu üzə uyğundur. Vacib olan əsas məqam saç tarazlığının pozulmamasıdır.


YAP-ın gözlənilən siyahısı - adlar, dairələr... » XalqInfo.az Xəbər Portalı\nXalqinfo.az Xəbər Portalı » Siyasət » YAP-ın gözlənilən siyahısı - adlar, dairələr...\n18 dekabr 2019 14:49 Baxış: 78 Şərh: 0 Çap\nZəruri qeyd: Bu yazı sırf təhlilə, deputatların fəaliyyətinə, qismən də bəzi dəqiqləşdirilməsi hazırda mümkün olmayan iddialara əsaslanır\nYeni Azərbaycan Partiyası deputatlığa namizədlərini həftəsonu və ya gələn həftə açıqlaya bilər. Bu siyahıya ölkədə ciddi maraq var ki, bu da təəccüblü deyil. Çünki YAP-ın siyahısı seçkiyə hakim partiyanın münasibəti deməkdir. Bu səbəbdən müxtəlif iddialar, siyahılar olmasına qıcıqlı münasibət gərək deyil. Bu kimi “siyahılar”, təhlillər hər seçkidə olur.\nTanış olacağınız yazı YAP-ın siyahısı deyil, bu, kimsədən alınmayıb və ya kimsə bunu redaksiyaya “ötürməyib”. Hələ bu ilin noyabr ayında partiya funksioneri Siyavuş Novruzov diqqətçəkən bir açıqlama vermişdi.\nO, qeyd etmişdi ki, YAP deputatların 5 illik fəaliyyəti ilə bağlı statistik təhlil aparıb. Buna uyğun olaraq da hər ay hesabat hazırlanaraq partiyada müzakirə olunub. Daha sonra isə konkretləşdirmişdi: “Artıq hansı dairədən kimin namizədliyinin irəli sürülməsi bizə bəllidir”.\nBu yazı da sırf təhlilə, deputatların fəaliyyətinə, qismən də bəzi dəqiqləşdirilməsi hazırda mümkün olmayan iddialara əsaslanır. Yəni indidən bu da “virtual siyahıdır” deyə bilənlərə səslənirik: YAP-ın siyahısını partiya sədri olan prezident İlham Əliyev təsdiqləyir, mandatı isə seçici verir...\n2015-dəki siyahıdan başlasaq...\nBeləliklə, ondan başlayaq ki, 2015-ci ildə YAP Milli Məclisə seçkilərdə yalnız 8 dairədən namizəd irəli sürməmişdi. Bundan başqa, YAP 2010-cu ildə partiya siyahısından deputat seçilən 13 nəfəri 2015-ci ildə siyahısından kənar saxlamış, 53 deputatının namizədliyini isə təkrar irəli sürmüşdü. Namizədlərdən 25 nəfəri qadın idi...\nYAP 2015-ci ildə hansı deputatlarla parlamentdə təmsil olunmuşdu?\nMehriban Əliyeva (vitse-prezident seçilib),\nMuxtar Babayev(nazir təyin edilib)\nYevda Abramov (vəfat edib)\nRüstəm Xəlilov( icra başçısı təyin edilib),\nVüsal Hüseynov (Komitə sədri təyin edilib),\nAstan Şahverdiyev( vəfat edib),\nNaxçıvan deputatları: kim qala, kim gedə bilər?\nUzun illərdir ki, YAP-ın Naxçıvan MR-da təşkilat sədri olan Vasif Talıbovun yenidən hakim partiyanın deputat siyahısına başçılıq edəcəyi gözləniləndir. Eldar İbrahimovun YAP-ın siyahısında olmayacağı dəqiqdir. Çünki artıq 75 yaşı var. İsa Həbibbəyli də cavan sayılmaz. Onun da 70 yaşı var. Amma Naxçıvanı təmsil edən akademik daha 5 il mandat almağa iddialı ola bilər. Ülviyyə Həmzəyevaya gəlincə, o, Naxçivandan deputat olanların ən gənci (38) olsa da, əvəzləyə bilərlər. O da YAP-ın Naxçıvan təşkilatının İdarə Heyətində təmsil olunur. O, bu dəfə İdarə Heyətində olan daha bir qadın Yazgül Rzayeva ilə əvəzlənə bilər. Əməkdar həkim olan Y.Rzayeva Naxçıvan Dövlət Universitetinin baş müəllimidir. Yeri gəlmişkən, V.Talibovun oğullarının adı da ehtimal kimi səslənir. 37 yaşlı Rza Talıbov Ali Məclis sədrinin böyük oğludur. O, Yeni Azərbaycan Partiyası Naxçıvan MR təşkilatının şura üzvüdür.\nNaxçıvan Muxtar Respublikası Şahmat Federasiyasının, eyni zamanda Azərbaycan Şahmat Federasiyasının vitse-prezidenti olan oğlu Seymur Talıbovun adının da iddiaçılar arasında olması mümkündür. Amma Naxçıvan Ali Məclisinin yenə sədri olacağı gözlənilən (orada da 9 fevralda növbədənkənar seçkidir) V.Talıbovun YAP-ın siyahısında özünün təmsilçiliyi daha realdır.\nYAP uzun müddətdir ki, Naxçıvandan Respublika Həmkarlar İttifaqının sədri, bitərəf Səttar Möhbalıyevin namizədliyini dəstəkləyir. Amma bu dəfə o dairədən yeni deputatın adının olacağı deyilir. Yeri gəlmişkən, S.Möhbalıyev vəzifədən çıxarılan bir yüksək rütbəli məmurla yaxın qohumdur.\nBXCP sədri Qüdrət Həsənquliyev ən fəal deputat olsa da, onun son vaxtlar MR rəhbərliyi ilə münasibətlərində gərginlik var. O səbəbdən bu dəfə bu dairə YAP namizədinə də verilə bilər. Q.Həsənquliyevin Bakıdan istənilən dairədən deputat seçilmək şansı yüksəkdir.\nNəhayət, Naxçıvanın deputatı, YAP İcra katibinin müavini Siyavuş Novruzov barədə... Onun adı üzərində də xeyli iddialar var. Namizədliyi olmayacaq və sairə... Siyavuş Novruzovun adı partiya sıyahısında o halda olmaya bilər ki, onu hansısa yüksək vəzifəyə təyin edələr. Bu, baş verməyəcəksə, S.Novruzovun adının siyahıdan çıxarılmasının heç bir məntiqi izahı indilikdə yoxdur. \nÜç deputatı olan bu rayonda YAP-ın yenidən bitərəf Azay Quliyevə dəstək verəcəyi şübhə doğurmur. Bu, başqa dairədə ola bilər, amma A.Quliyev YAP-ın dəstəyinə ümid edə bilər. Madər Musayevə isə YAP bu dəfə güzəştə getməz. Bitərəf kimi 10 saylı dairəni “zəbt edən” M.Musayev 71 yaşında olsa da, parlamentdə 71 kəlmə söz etməyib. Ona cəmiyyətdə də antipatiya çoxdur. Danışmadığı üçün həm də... YAP-ın Binəqədidən Kəmallədin Qafarov adlı deputatını isə nə tanıyan var, nə fəallığını görən... Yəni Siyavuş Novruzovun dediyi “imtahan”dan kəsilənlərdən biri heç şübhəsiz K.Qafarov ola bilər. Bu səbəbdən xeyli müxalifətçinin də qatılacağı gözlənilən Binəqədi dairələrindən YAP daha güclü və şanslı namizədlər müəyyən edə bilər.\nMixail Zabelin əvəzedilməzdir?\nQaradağ-Binəqədi-Yasamal dairələrinin YAP-dan dəyişməz namizədi Mixail Zabelinin yenidən namizəd olacağı gözlənilir. Baxmayaraq ki, artıq o da kifayət qədər yaşlanıb.\nYAP-ın çətin seçimi - Xəzər rayonu\nVitse-prezident Mehriban Əliyevanın deputat seçildiyi (14 saylı Xəzər) dairədə YAP-ın kimi namizəd göstərəcəyi maraqla gözlənilir. Bu barədə müxtəlif spekulyasiyalar da var. O səbəbdən daha doğrusu, gözləməkdir. YAP-ın Xəzər-Pirallahı dairəsindəki namizədi Rauf Əliyevi dəyişmək ehtimalı var, amma onun da namizədliyi müzakirə mövzusu ola bilər.\nYasamalda da çətin seçim olacaq\nYAP ötən seçkidə Yasamaldakı dörd dairənin hamısını “uduzub” və hamısı hakim partiyanın kursunu dəstəkləyən namizədlərdir. Bunlar Ülvü Quliyev, Aytən Mustafazadə, Elşad Məmmədov və Rasim Musabəyovdur. Bu seçkidə adıçəkilən dairələrdə “qırğın” gözlənilir.\nADP sədri, Müsavat başqanı, AMİP-in katibi və daha bir neçə müxalifətyönümlü şəxs bu dairələrdə namizədliyini elan edib. YAP böyük ehtimalla bu dəfə, “döyüşə” öz namizədlərini atması gözlənilir. Rasim Musabəyov, Elşad Məmmədov kimi “dişsiz” deputatlardan yaxa qurtarmaq olar. Ülvü Quliyevin yenə mandat almaq şansı ola bilər. Aytən Məmmədzadə isə çətin ki, bu “basabasda” özünə yer tapa bilsin. Amma YAP yenə dəstəklərsə...\nİki deputatı olan Nərimanov dairəsi\nBu dairədən YAP iki deputat mandatı alıb: “Yeni Azərbaycan” qəzetinin baş redaktoru Hikmət Məmmədovla sabiq polis rəisi Adil Əliyev. Böyük ehtimalla hər iki deputat lap fərqli dairədən olsa da, YAP-ın siyahısında namizəd göstəriləcəklər.\nNəsiminin üç mandatı\nBuradakı üç deputat yerinə yalnız bir namizəd YAP sıyahısından deputat seçilib - Məlahət İbrahimqızı. Digər iki mandatı Asim Mollazadə (partiya sədri) və Ziyad Səmədzadə (bitərəf) alıb. Əlbəttə ki, YAP-ın dəstəyi ilə həm də... Bu dəfə nəsə demək çətindir. Ziya Səmədzadə xeyli yaşlaşıb, amma fəal deputatdır, hakimiyyətə yaxın şəxslərdəndir. Getmə desələr, getməyəcək təbii ki... Asim Mollazadə də müəyyən vaxtlarda hakimiyyətə dəstək verən, beynəlxalq təşkilatlarla aşkar-gizli əlaqələri ola partiya sədridir. YAP-ın zəif namizədi olsa, onun da seçilmək şansı ola bilər.\nNizamidə iki sual\nNizami rayonu üzrə YAP-ın iki deputatı haqda da fikir yürütmək asan deyil. Çünki biri SOCAR prezidenti, digəri isə rayon təşkilatının xanım sədridir. Sədaqət Vəliyevanın bu dəfə daha fəal gənclərdən biri ilə əvəzlənəcəyi deyilir. SOCAR prezidenti ilə bağlı qərarı isə daha yüksək instansiya verməlidir.\nDaha kimlərə şans verilməyə bilər?\nYAP-ın Sabunçu dairəsindən Dilarə Cəbrayılovaya, Səbayeldən Şəmsəddin Hacıyevə, Xətaidən Hüseynbala Mirələmova, Suraxanıdan Ağacan Abıyevə dəstək verməyəcəyi deyilir. Xətai seçki dairələrində də YAP-ın həmişə bitərəflərə güzəştli olduğunu nəzərə alsaq, bu dəfə də bəzi sürpriz adlar bu dairədən YAP-ın dəstəyi ilə və ya siyahısında mandat almağa iddia edə bilər. Səməd Seyidovun isə YAP sıralarından yenə Xətaidən (və ya başqa dairədən) namizəd olacağını demək mümkündür.\n“Gəncədən gəlirəm, yüküm...”\nGəncədən YAP-ın 4 dairədən dörd namizədi mandat alıb. Amma heç biri YAP-ın etimadını doğrultmuş sayılmaz. Pərvin Kərimzadə, Naqif Həmzəyev, Xanlar Fətiyev və Musa Quliyev... Sonuncu istisna olmaqla, Gəncənin deputatları hansısa fəaliyyətləri ilə seçilməyiblər. Naqif Həmzəyevin az-çox fəaliyyəti haqda nəsə demək olar, digər iki deputat isə mandatdan gözünü çəkə bilər. Xanlar Fətiyevin biznesmen kimi mediada barəsində çox yazılıb, parlamentdə isə heç bir iş görməyib və YAP onu “işinin arxasınca” göndərə bilər. Amma Musa Quliyev üçün də siyahıda olmamaq təhlükəsi gözləniləndir.\nSumqayıtdan kim qayıdır?\n2015-ci ildə Sumqayıtın üç deputat yerindən ikisi YAP-ın namizədinin olub. Muxtar Babayev hazırda ekologiya və təbi sərvətlər naziridir. Tahir Mirkişili passiv deputat sayılmaz, amma siyahıya düşməyə bilər. Eləcə də heç bir fəallığı ilə seçilməyən Mirzəcan Xəlilov yenidən adını siyahıda görməyə bilər. Eləcə də Hacı Salayev (Sumqayıt-Xızı dairəsi).\nRayonlara gəlincə, Aydın Mirzəzadə, Əli Hüseynovun YAP-ın siyahısında olmaması sürpriz sayıla bilər. Amma Əliağa Hüseynov, Eldəniz Səlimov, Tahir Süleymanov, Müslüm Məmmədov, Elçin Quliyev, Mirkazım Kazımov, Hadı Rəcəbli, Əsabil Qasımov, Tahir Rzayev, Cavid Osmanov, Ağalar Vəliyev, Sahibə Qafarova, Kamran Bayramov, Rafiq Məmmədhəsənov, akademik Yaqub Mahmudov və daha bir neçə deputatın YAP-ın siyahısına düşməyəcəyi söylənilir. ”Daha bir neçə deputat” dedikdə bunlar hələ də dövlət postu tutanlardır ki, böyük ehtimalla onlar da mandatlarını itirəcəklər.\nƏrazisi işğal olunmuş rayonlarla bağlı da ciddi dəyişiklik olacağı gözlənilir. Bu dairələrdən bitərəf, amma daha gənc və perspektivli namizədlərin, ya YAP tərəfindən irəli sürüləcəyi və ya da bitərəf namizəd kimi dəstəklənəcəyi gözlənilir.\nBəzi xəbər saytlarında Ziyad Səmədzadə, Fəttah Heydərov, Zeynəb Xanlarova, Madər Musayev, Flora Qasımova, Elşən Musayev, Əflatun Amaşov, Elmira Axundova və Zahid Oruc kimi şəxslərin də adlarının YAP-ın siyahısında olmayacağı deyilib. Halbuki bu şəxslərin YAP-ın siyahısına heç bir dəxli yoxdur. Amma Zeynəb Xanlarova kimilərinə “yer tutmaq” lüksü tanınmayacaq.\nMilli Məclisin YAP-dan olan vitse-spikeri Ziyafət Əsgərovun Ali Məhkəmənin sədri, Əhliman Əmiraslanovun isə səhiyyə naziri təyin olunması ilə bağlı iddia da diqqətçəkəndir. Amma reallıqla əlaqəsi var, ya yox, bunu da yaxınlarda biləcəyik.\nBir az da gözləyək...


Sürücülərin nəzərinə: Yeni cərimələr tətbiq olunacaq\nSpiker: "Azərbaycanda böyük əfv gözlənilir"\n13:21 09.10.2017 | Baxış sayı: 832\nEkologiya və Təbii Sərvətlər Nazirliyinin Milli Hidrometeorologiya Departamentindən Missiya.Az verilən xəbərə görə, sabah Bakıda və Abşeron yarımadasında hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir.\nSəhər bəzi yerlərdə zəif duman olacaq. Şimal-qərb küləyi əsəcək. Havanın temperaturunun gecə 14-17° isti, gündüz 20-25° isti, Bakıda gecə 15-17°, gündüz 23-25° isti olacağı gözlənilir. Atmosfer təzyiqi norma daxilində 760 mm civə sütunu təşkil edəcək. Nisbi rütubət gecə 75-85 %, gündüz 50-60 % olacaq.\nOktyabrın 10-da Abşeron yarımadasında sabit hava şəraiti meteohəssas insanlar üçün əsasən əlverişlidir.\nAzərbaycanın rayonlarında hava şəraiti əsasən yağmursuz keçəcək. Səhər bəzi yerlərdə duman olacaq. Lakin gündüz şimal və qərb rayonlarından başlayaraq şimşək çaxacağı, arabir yağış yağacağı gözlənilir. Mülayim şərq küləyi əsəcək. Havanın temperaturunun gecə 10-15°, gündüz 22-27° isti, dağlarda gecə 3-8°, gündüz 13-18° isti olacağı gözlənilir.\nBir neçə gün davam edən mülayim hava şəraitindən sonra oktyabrın 10-u axşamdan 14-dək Azərbaycanın rayonlarında havanın qeyri-sabit keçəcəyi, şimşək çaxacağı, arabir yağış yağacağı gözlənilir. Bəzi yerlərdə leysan xarakterli intensiv olacağı, dolu düşəcəyi, yüksək dağlıq ərazilərdə qara keçəcəyi ehtimalı var. Qərb küləyi ayrı-ayrı yerlərdə arabir güclənəcək. Havanın temperaturu ötən günlərlə müqayisədə 5-7° aşağı enəcək. Çaylarda sululuğun artacağı ehtimal olunur.\n23 Fevral 2018 Bakıda avtobuslar niyə ləngiyir? - Səbəb açıqlandı\n22 Fevral 2018 LDU peşəkar kadr hazırlığı istiqamətində daha bir yenilik - FOTO\n22 Fevral 2018 Azərbaycanda bu yol ödənişli olacaq - DİQQƏT\n22 Fevral 2018 Təhsil Nazirliyi "bu gündən qeydiyyat başlayır" dedi, sistem çökdü\n21 Fevral 2018 Azərbaycanda çay məcrasından çıxdı - Evlər təhlükədə\n20 Fevral 2018 Azərbaycanda yayılan yeni virusla bağlı - Səhiyyə Nazirliyindən açıqlama\n20 Fevral 2018 Sinoptiklər yağış vəd edirlər\n20 Fevral 2018 Tikintidə yeni qaydalar tətbiq edilir - VİDEO\n19 Fevral 2018 Deputatların pensiyaları artırılır\n17 Fevral 2018 Sosial müavinət və pensiyalarla bağlı yeni qayda\n16 Fevral 2018 Nazirlikdən hava şəraiti ilə bağlı – XƏBƏRDARLIQ\n15 Fevral 2018 Tələbə qəbulu qaydalarında dəyişiklik\n14 Fevral 2018 Pensiyalar nə vaxt veriləcək? - Nazirlikdən açıqlama\n13 Fevral 2018 Metro istifadəçilərinə ŞAD XƏBƏR\n13 Fevral 2018 Spiker və deputat arasında qalmaqal: "Deyiləcək süzüm yoxdur"\n12 Fevral 2018 TRT-də Nargin adası haqqında sənədli film nümayiş olunacaq\n10 Fevral 2018 Pensiyaların neçə faiz artırıldığı açıqlandı\n10 Fevral 2018 Dövlət orqanlarının qeyri-dövlət qulluqçularının maaşı artdı\n09 Fevral 2018 Bakıdan "Şahdağ"a dəmir yolu xətti çəkiləcək\n09 Fevral 2018 Güclü yağış və qar yağacaq - Xəbərdarlıq\nRus kəşfiyyatı kilsələri ələ keçirir - Ukrayna\nLeyla Əliyeva Xocalı faciəsinə həsr olunmuş tamaşada - FOTO\nXoşqədəmin əri aparıcıya əsəbləşdi: "Mən müğənni deyiləm..." - VİDEO\n“Bayramqabağı qiymətlər qalxır” - Deputatdan çağırış\nBakı-Quba yolunda dəhşətli qəza - "Tır" yolun ortasında partladı - VİDEO\nBelə dəfn mərasimi görülməyib - Atası ateist olduğu üçün... / FOTO\nBakıda kütləvi dava baş verib - Dəhşətli FOTOLAR\nBakı məktəbində daha bir biabırçılıq: Məktəbli qızın çılpaq şəkillərini yaydılar\nYunanıstanda türkləri öldürməyə çağırdılar\nMəktəbli qızın meyiti tapıldı - Bakıda faciə\nƏrdoğanla Əsəd üz-üzə - Suriya ordusu vuruldu - VİDEO\nAzərbaycanda bu yol ödənişli olacaq - DİQQƏT


Bakıda gürcü diasporunun nümayəndələri ilə görüş\nFevralın 16-da Gürcüstanın Azərbaycandakı səfirliyində gürcü diasporunun nümayəndələri ilə görüş keçirildi. Səfir Zurab Pataradze öz çıxışında Gürcüstan diasporunun Gürcüstanın inkişafındakı rolunu və ölkəni Azərbaycanda müsbət imicində təqdim etməsinin əhəmiyyətini vurğuladı. Diasporla əlaqənin Gürcüstan hökumətinin, Xarici İşlər Nazirliyinin və Gürcüstanın Azərbaycandakı səfirliyinin əsas fəaliyyət sahələrindən biri olduğunu vurğuladı. Zurab Pataradze, görüş iştirakçılarına Diasporla əlaqəli həyata keçirilən mühüm hökumət layihələri, xüsusilə, bazar günü məktəb dərslikləri, Diaspora Rabitə Platforması - Vahid Veb Portalı (GDA.GE), Diaspora Forumu və digər təşəbbüslər barəsində də məlumat verdi.\nZ. Pataradze həmçinin diaspor nümayəndələrinə ölkənin xarici siyasətindəki uğurları, cari və planlaşdırılan islahatlar barədə məlumat verib. O qeyd etdi ki, Gürcüstan hökumətinin prioritet vəzifələrindən biri ölkə iqtisadiyyatını inkişaf etdirməkdir ki, dövlətin iqtisadi artımı hər bir vətəndaşın rifahına birbaşa təsir göstərsin.\nGörüş çərçivəsində GDA.GE Diaspor Veb Portalı diaspor nümayəndələrinə təqdim edildi. Bildirildi ki, veb-məkan bir pəncərə prinsipinə əsaslanır və Gürcüstan internet məkanında yeganə diaspor platformadır. Təqdimatdan sonra səfir və səfirliyin əməkdaşları, əksəriyyəti konsulluq və hüquqi məsələlərə aid olan diaspor nümayəndələrinin suallarını cavablandırdılar. Görüşün sonunda Zurab Pataradze Gürcüstan səfirliyinin diasporla sıx əməkdaşlıq edərək bu cür tədbirləri sistematik şəkildə təşkil edəcəyini və Gürcüstan diasporu nümayəndələrinin bütün təşəbbüslərinə diqqət göstərəcəyini bildirdi.


Məlumat: ABŞ İranın 20-yə yaxın fərdi təsisatlarına qarşı sanksiyalar tətbiq edir\nABŞ sentyabrın 21-dən etibarən İranın 20-yə yaxın fərdi və təsisatlarına qarşı sanksiyalar tətbiq edir.\nAdının açıqlanmasını istəməyən Amerika rəsmisinin bildirdiyinə görə, sanksiyaların hədəfləri İranın nüvə proqramı, raketləri və adi silahları ilə əlaqasi olanlardır.\nBeləliklə Vaşinqton BMT-nin İrana qarşı sanksiyalarından daha effektiv hərəkət edərək, rəqibləri və müttəfiqlərin müqavimətinə baxmayaraq, sanksiyaların tətbiqinə qərar verib.\nRəsmi bildirib ki, İran ilin sonunadək nüvə silahı əldə etmək üçün kifayət qədər materiala malikdir və Tehran Şimali Koreya ilə uzunmənzilli raket əməkdaşlığını bərpa edib. Lakin o, dediklərinə dair heç bir dəlil göstərməyib.\nİrana qarşı sanksiyalar prezident Trampın Tehranın regiondakı nüfuzunu artırmasına mane olmaq cəhdidir.\nBu qərar ABŞ-ın vasitəçiliyi ilə İsrailin Bəhreyn və Birləşmiş Ərəb Əmirlikləri ilə münasibətlərin normallaşdırılmasına dair razılıq əldə etməsindən bir həftə sonraya təsadüf edir.\nRazılıq noyabr ayı prezident seçkilərindən sonra İsraili dəstəkləyən seçicilərə müraciət mahiyyəti daşımaqla yanaşı, İrana qarşı koalisiyanın daha da genişlənməsinə yardım edə bilər.\nSanksiyalar həm də Avropa müttəfiqləri, Çin və Rusiyanı Birləşmiş Ştatların İrana qarşı BMT sanksiyalarını qorumaq cəhdinə əhəmiyyət verməməsinə baxmayaraq, ölkələrində yerləşən şirkətlərin qanunları pozduqlarına görə bunun təsirini hiss etdirə biləcək.\nRəsminin sözlərinə görə, ABŞ-ın səylərinin böyük bir hissəsi İrandan adi silah alanlar və ya satanları hədəf alan sətəncam olacaq və Tramp administrasiyası onların adlarını açıqlayacaq.\nBirləşmiş Ştatların 2018-ci ildə İranla dünya qüdrətli arasında 2015-ci ildə imzalanmış nüvə sazişindən çıxması və Vaşinqtonun İranın neft ticarətinə əhəmiyyətli dərəcədə zərər vuran sanksiyaları bərpa etməsi iki ölkə arasında gərginliklərin artmasına gətirib çıxarıb.\nRazılığa imza atan digər dünya qüdrətləri - Rusiya, Çin, Britaniya, Fransa və Almaniya ona sadiq qalaraq, razılaşmanın Beynəlxalq Atom Enerjisi Agentliyinin təftişlərinin davam etdirilməsi və İranın nüvə silahları istehsalından çəkindirilməsi üçün əhəmiyyətli olduğunu bəyan edir.\nİran nüvə silahı istehsal etdiyinə dair iddiaları rədd edərək, razılıqdan imtina etmək üçün atdığı addımlardan geri çəkilməyə hazır olduğunu bildirir.\nAğ Ev sanksiyaların tətbiqi barədə şərh verməkdən imtina edib.\nBMT-nin Baş Katibi Antonio Quterreş Təhlükəsizlik Şurasındakı çıxışı zamanı ABŞ-ın İranla bağlı sanksiya təşəbbüsü ilə bağlı addım ata bilməyəcəyini deyib.\nO bildirib ki, BMT-nin İrana qarşı sanksiyalarının tətbiqi prosesində "qeyri-müəyyənlik olduğu" üçün məsələ yenidən nəzərdən keçirilməlidir.\nABŞ Dövlət Katibi Mayk Pompeo keçən ay İrana qarşı sanksiyaların başlanması üçün 30 günlük prosesə başlandığını bəyan etmişdi.\nSanksiyalar oktyabrın 18-də başa çatacaq silah embarqosunu dayandıracaq.\nLakin Təhlükəsizlik Şurasının 15 üzvündən 13-ü Vaşinqtonun addımını rədd edib. Belə ki, onlar Pompeonun ABŞ-ın 2018-ci ildə tərk etdiyi 2015-ci il sazişinin mexanizmindən istifadə etdiyini deyib.\nQuterreşin şuraya ünvanladığı məktubda yazılıb ki, prosesin həqiqətən başladıldığı və ya sanksiyaların ləğvinin qüvvədə olub-olmaması ilə əlaqəli şübhə var.\n"Baş katibin belə bir qeyri-müəyyənliyi görməməyə haqqı yoxdur" - deyə, baş katib əlavə edib.\nBMT üzvləri Təhlükəsizlik Şurasına sanksiya rejimlərini tətbiq etmək üçün inzibati və texniki dəstək verir. Quterreş tətbiqetmələri izləmək üçün müstəqil ekspertlər təyin edib.\nO, İrana qarşı sanksiyalarının vəziyyətinin "dəqiqləşdirilməyincə bu dəstəyi təmin etmək üçün heç bir tədbir görməyəcəyini deyib.\nBriyaniya, Fransa və Almaniyanın daxil olduğu E-3 avqust ayında bunun İranın nüvə anlaşmasına dəstək səyləri ilə uyğun olmadığını deyərək, ABŞ-ın İrana qarşı BMT sanksiyalarını bərpa etmək addımını dəstəkləmədiyini bildirmişdi.


Malayziyanın vergi islahatları yüksək qiymətləndirilib - AZƏRTAC – Azərbaycan Dövlət İnformasiya Agentliyi\nMalayziyanın vergi islahatları yüksək qiymətləndirilib\nDünya Bankı Malayziyada 2018-ci ildə vergi sahəsində əldə edilmiş əhəmiyyətli irəliləyişləri yüksək qiymətləndirib.\nAZƏRTAC xarici KİV-lərə istinadla xəbər verir ki, bu barədə yayılmış açıqlamada mal və xidmətlər üçün vergilərin ödənişinin onlayn sistemi xüsusi vurğulanıb. Qeyd olunub ki, aparılan islahatlar sayəsində orta şirkətlərin vergi ödəmələrinin sayı təxminən üçdəbirə qədər azalıb.\nMalayziyanın "Productivity Comporation" təşkilatının baş direktorunun müavini bildirib ki, dövlət iqtisadiyyata təsir göstərən dəyişiklikləri sürətləndirmək niyyətindədir. Onun sözlərinə görə, qəbul edilən hər bir hüquqi-normativ aktın öz məqsədi var. Belə ki, məqsəd insanları ölkəmizdə bizneslə məşğul olmağın asanlığına və sadəliyinə inandırmaqdır.\nMalayziyada 2019-cu ilin dövlət büdcəsində biznes üçün bir sıra güzəştlər nəzərdə tutulub. Buraya şirkətlər üçün korporativ verginin dərəcəsinin aşağı salınması, onların illik gəlirlərinin vergi tutulmayan hissəsinin artırılması da daxildir. İslahatlarda kiçik və orta biznesin inkişafına xüsusi diqqət yetirilir.\nAZERTAG.AZ :Malayziyanın vergi islahatları yüksək qiymətləndirilib\n2020-ci ildə Rusiyada “tax free” sistemində elektron çeklər tətbiq oluna bilər


23 May 14:04\nTatarıstanın paytaxtı Kazan şəhərində Tatarıstan Gənclər və İdman Nazirliyi, İslam Əməkdaşlıq Təşkilatı Gənclər Forumunun Avrasiya üzrə Regional Mərkəzi (İƏT Gənclər Forumu ARM) və Tatarıstanın aparıcı gənclər təşkilatı “Sələt” Gənclər Fondunun birgə təşkilatçılığı ilə iki gün davan edən İƏT ölkələri Gənc Sahibkarların ənənəvi beynəlxalq VIII Forumu keçirilib.\nTeleqraf.com xəbər verir ki, tədbiri moderator qismində açılışını edən Mixail Vanyuşin qonaqları və iştirakçıları salamlayıb, sözü İslam Əməkdaşlıq Gənclər Forumunun prezidenti Taha Ayxana verib.\nTaha Ayxan , eləcə də Forumun Avrasiya üzrə Regional Mərkəzinin Baş Direktor vəzifələrini icra edən Vüsal Qurbanov və Rosmolodyoj Biznesin rəhbəri Aleksey Rvaçev iştirakçıları salamlayaraq bu platformun İƏT ölkələrində gənclər üçün layihə təqdim etmək və investisiya əldə etmək baxımından unikallığını xüsusi qeyd ediblər.\nForumun birinci günü baş tutan plenar sessiyasında İƏT ölkələrində uğurlu biznesin qurulması mövzusu ətrafında Kiçik və Orta Müəssisələrin İnkişafı Təşkilatının prezidenti Həsən Bəsri Kurt, Azərbaycan SABAH.lab-ın Baş İcraçı Direktoru Rəhim Bayramlı (onlayn formatda), KOBİA (Azərbaycan Kiçik və Orta Biznesin İnkişafı agentliyi) nümayəndəsi Anar Yusufzadə Beynəlxalq Sahibkarlıq üzrə məsləhətçi Ziad Baruni və EjadLabs-ın Baş İcraçı Direktoru Arziş Azam ekspert qismində treninq proqramları ilə çıxış ediblər və iştirakçıların suallarına cavab veriblər.\nTərəfdaş sessiyasında Tatarstan Respublikası İnvestisiya və Vençur Fondunun nümayəndəsi Adel Gilaziyev, Sabah.lab-ın icmalar üzrə meneceri Talifə İsgəndərli və Rosmolodyojun Beynəlxalq Departamentində Gənc layihələr və proqramlar sektorunun rəhbəri Valeria Çernoqorodova təmsil etdikləri qurumlar haqda təqdimatla çıxış ediblər.\nÜmumilikdə Foruma bir aylıq hazırlıq mərhələsində tədbir üçün 35 ölkədən 150-yə yaxın startap qeydiyyatdan keçib. Bir ay ərzində onlayn formatda 20 ölkəni təmsil edən 50 startap layihəsi müəllifi olan gənc sahibkar dünyanın müxtəlif ölkələrində fəaliyyət göstərən ekspert və mentorların keçirdiyi təlimlərdə iştirak edərək müvafiq biliklər əldə ediblər. Onlardan Indoneziya, Pakistan, Malayziya, Azərbaycan, Nigeriya, İordaniya, bütövlükdə 15 ölkəni təmsil edən ən yaxşı 33 startap layihəsi isə investisiya sessiyasının “Demo günü” deyilən final mərhələsinə seçiliblər. Bu mərhələdə startapçılar investorların iştirakı ilə öz layihələrinin təqdimatını keçiriblər və maraqlanan investorlarla əlaqə yaradıblar.\nVIII Beynəlxalq Kazan Forumunun bağlanış mərasimində Tatarıstan Respublikasının prezidenti Rüstəm Minnixanov, İslam Əməkdaşlıq Gənclər Forumunun prezidenti Taha Ayxan, Forumun Avrasiya üzrə Regional Mərkəzinin Baş direktor vəzifələrini icra edən Vüsal Qurbanov təbrik nitqləri ilə çıxış edərək, uğur qazanmış layihə müəlliflərini təbrik ediblər.\nQeyd etmək lazımdır ki, 2014-2021-ci illər ərzində Kazan Forumunun fəaliyyəti nəticəsində 50 ölkəni təmsil edən 1000-dən çox gənc sahibkarın biznes fəaliyyəti üçün 2 milyon dollardan çox investisiya vəsaiti cəlb edilib.


“Azerbaijan Fibro Cement” məhsulları yanmır və yüksək temperaturdan deformasiyaya uğramır | Synergy Group\nAzərbaycanın sənaye sektorunda iri investisiya şirkətlərindən biri Synergy Group ASC-nin törəmə şirkəti olan “Azerbaijan Fibro Cement” MMC layihəsinin icrasında yeni dövr başlayır.\nBakı-Salyan yolunun 47-ci kilometrində “AFC” zavodunun inşası ilə əlaqədar müəyyən işlər görülmüşdü. Hansı səbəblərə görə, zavod Sumqayıt Kimya Sənaye Parkına köçdü?\nSumqayıt Kimya Sənaye Parkı özü-özlüyündə iqtisadiyyatın qeyri-neft sektorunun inkişafına xidmət edəcək vacib iqtisadi modeldir. Bu cür iqtisadi modellərin icrasını, ölkə rəhbərliyinin Azərbaycan iqtisadiyyatının neft-qaz sektorundan asılılığının aradan qaldırılması istiqamətində atdığı mühüm addımlardan biri hesab edirik. Azərbaycan Respublikası İqtisadiyyat və Sənaye Nazirliyinin tabeçiliyində fəaliyyət göstərən Sumqayıt Kimya Sənaye Parkı layihəsinin uğurla icrası iqtisadiyyatın şaxələnmiş inkişafına xidmət edəcək.\nHesablamalar nəticəsində müəyyən olundu ki, “AFC” MMC zavodunun Sumqayıt Kimya Sənaye Parkında inşası maliyyə və iqtisadi cəhətdən daha səmərəli nəticə verəcək. Bununla da yeni ərazi layihənin dəyərini, həmçinin gələcəkdə məhsul istehsal olunmağa başladıqda onun maya dəyərinin kifayət qədər azaldılmasına şərait yaradacaq. Eləcə də, Sumqayıt Kimya Sənaye Parkının rezidenti olmaqla “AFC” ölkənin ixrac potensialına dəstək olaraq öz məhsullarını xarici bazarlara daha effektiv şəkildə çıxara biləcəkdir.\nMəhz bu səbəbdən, Sumqayıt Kimya Sənaye Parkı “AFC” MMC-nin potensialına təkan verməklə yanaşı, eyni zamanda ölkə iqtisadiyyatının şaxələnməsinə və ixrac yönümlü olmasına əlavə imkanlar yaradacaq.\nLayihə çərçivəsində hansı işlərin həyata keçirilməsi nəzərdə tutulub?\n“Synergy Group”un şirkəti olan “Azerbaijan Fibro Cement” MMC Sumqayıt Kimya Sənaye Parkının ərazisində müasir texnologiya ilə müxtəlif rənglərdə və çeşiddə fibro-sement (lifli sement) lövhələrin istehsalını həyata keçirəcək. Layihə çərçivəsində ildə 6 milyon kvadratmetr fasad üçün düz lövhələr və dam örtükləri istehsal edən zavod inşa ediləcək. İstehsal olunacaq məhsullar daxili bazarın tələbatını ödəməklə yanaşı, xarici ölkələrə də ixrac ediləcək. Yeni yaradılan müəssisənin layihələndirilməsi, müasir avadanlıqlarla və qabaqcıl texnologiyalarla təchiz olunması Avropanın bu sahədə aparıcı şirkətləri tərəfindən təmin ediləcək.\nGeniş istehlakçı kütləsi fibro-sement anlayışı haqqında az məlumatlıdır. Mümkünsə, bu məhsulun üstünlüklərindən danışardınız…\nFibro-sementin strukturu çox mürəkkəb deyil və dünya bazarlarında geniş tətbiq sahəsinə malikdir. Müasir kompozit material olaraq, tərkibi əsasən qum, sement və ağac sellülozundan ibarətdir.\nSoruşa bilərsiz, nə üçün fibro-sement? Fibro-sement lövhələr insan sağlamlığına və ətraf mühitə zərəri olmayan, su və nəmişlik keçirməyən, dayanıqlı, uzunömürlü, yanğına qarşı müqavimətli, yüngül, dekorativ, istilik və səs izolyasiyası xüsusiyyətinə malik tikinti materialıdır. Fibro- sement yanmazdır və yüksək temperaturda deformasiyaya uğramır. Avropa standartları yanmazlığa görə fibro- sementi A1 sinfinə aid edir. Bəzi hallarda fibro-sementlə hətta qızdırıcı sobaları da üzləyirlər. Sellüloz lif əsas mineralları bir-birinə bağlayıb məhsula möhkəmlik, eyni zamanda əyilmə qabiliyyəti verir.\nFibro-sement məhsullarının istehsalı üçün avtoklav bərkimə texnologiyasından istifadə olunur. Sementin 6-8 saatlıq ilkin bərkimə mərhələsindən sonra xam məhsul avtoklavlara ötürülərək yüksək temperatur və təzyiqli buxarın təsiri altında tamamilə bərkiyir. Bundan sonra fibro-sement məhsulu özünün unikal yekun xüsusiyyətlərini – möhkəmliyini və müxtəlif iqlim şəraitlərinə davamlılığını qazanır. “Synergy Group”un şirkəti olan “AFC” -nin istehsal etdiyi məhsul Azərbaycanın inşaat materialları bazarında ətraf mühitə təsiri olmadan bir neçə suala innovativ həll yolları təqdim edəcək. “AFC” layihəsinin imkanları ölkə iqtisadiyyatına mühüm töhfələr verəcək.


Rusiyanın ATOM sualtı qayığı niyə batıb? – Admiral SİRLƏRİ açır » NUH informasiya agentliyi\nMaraqlı22 noyabr 2021 22:33\n2000-ci ildə batmış "Kursk" atom sualtı qayığı NATO sualtı qayığı ilə toqquşmadan sonra batıb.\nQaynarinfo xəbər verir ki, bunu həmin vaxt Şimal Donanmasına komandanlıq etmiş admiral Vyaçeslav Popov bildirib.\nAdmiralın RİA Novosti agentliyinə verdiyi müsahibədə deyib ki, NATO sualtı qayığı "görünür, "Kursk”u izləyib, lakin dənizin həmin şəraitində və bütün digər şərtlərdə təhlükəsizliyi təmin edə bilməyib”. Keçmiş komandirin fikrincə, sualtı qayıq "Kursk”a çox yaxınlaşa, ya da "Kursk”un manevri belə nəticəyə gətirib çıxara bilərdi.\n"Mən NATO-nun o qayığının adını 90% ehtimalla bilirəm, lakin onun adını ictimaiyyətə çatdırmaq üçün sübutların olmalı və onu ortaya qoymalısan. Mən onları ortaya qoya bilmərəm", - Popov deyib.\nPopov 2000-ci ildə Arkadi Mamontovun sənədli filmində "Kursk”un "naməlum sualtı qayıq" ilə toqquşması versiyasını dilə gətirib, lakin sonra onun kimə mənsub olduğunu və bildiyini desə də, adını göstərməyib.\nXatırladaq ki, NATO-nun "təyyarədaşıyanların qatili" adlandırdığı K-141 "Kursk" atom sualtı qayığı 2000-ci il avqustun 12-də təlim zamanı Barents dənizində batıb. Rəsmi versiyaya görə, qəzaya səbəb burun bölməsində torpedonun partlaması və sonradan digər döyüş sursatının partlaması olub. 118 ekipaj üzvünün hamısı həlak olub.\n"Hər şeyi edəcəyik ki, Rusiyanın ayağı daha Ermənistana dəyməsin"\n20 noyabr 2021 15:26


"Xalq Bank"ın kartı ilə ödəniş edənlər - 100 MANAT QAZANACAQLAR - FED.az\n"Xalq Bank"ın kartı ilə ödəniş edənlər - 100 MANAT QAZANACAQLAR\nASC “Xalq” Bankı Azərbaycan Respublikasının Mərkəzi Bankının Visa Beynəlxalq Xidmət Assosiasiyasının dəstəyi ilə cəmiyyətdə rəqəmsal ödənişlərin aparılmasına ictimai marağın artırılması, rəqəmsal ödəniş vərdişlərinin aşılanması və nağdsız ödənişlərin genişləndirilməsi məqsədilə 1 mart 2020-ci il tarixdən başlayan və mart-aprel ayları ərzində davam edəcək “Visa kartları ilə ödəniş qazandırır!” adlı stimullaşdırıcı lotereyaya qoşulub.\nBu dövr ərzində Xalq Bankın Visa ödəniş kartları ilə alış-veriş və xidmət məntəqələrinin POS-terminallarında minimum 5 manat məbləğində nağdsız əməliyyat aparan hər bir kart istifadəçisi avtomatik olaraq lotereyada iştirak hüququ əldə edir. Yəni, 5 manatdan yüksək hər bir əməliyyat kart istifadəçisinə bir şans verəcək.\nLotereyanın ilk tirajı aprel ayının 15-də keçiriləcək və 1-31 mart tarixlər arası həyata keçirilən əməliyyatları əhatə edəcək. May ayının 15-də keçiriləcək ikinci tirajda aprel ayı üzrə əməliyyatlar iştirak edəcək. Lotereyanın uduş fondu 33 000 manat təşkil edir. İki tiraj nəticəsində hər biri 100 manat (vergi çıxıldıqdan sonra) olmaqla 300 qalib müəyyən olunacaq. Lotereyada qazanılmış vəsait qalib şəxsin kart hesabına köçürüləcək.\n"Xalq Bank"ın kartı


Mütaliə ruhun mənəvi qidası, mənəvi kamilliyə və müdrikliyə aparan yoldur... | Şərq qapısı\nMütaliə ruhun mənəvi qidası, mənəvi kamilliyə və müdrikliyə aparan yoldur...\nİnsanı kamilləşdirən, yüksək məqamlara çatdıran, digər varlıqlardan üstün edən onun zəkasıdır. Zəkanın fəziləti isə elmdə, elm isə kitablardadır. İnsan oxuyursa, deməli, həm də düşünür. Düşünmək isə var olmaqdır. Bu fikri ümumiləşdirdikdə, deməli, insanın özünü və dünyanı dərk etməsi üçün onun oxuması vacibdir. Kitab insan ruhunun müqəddəs yazısı, mənəvi qidasıdır. Hələ kitab çapının olmadığı zamanlarda insanlar fikirlərini daş, gil lövhələr, papirus kağızları üzərinə yazıblar. Daha çox şifahi xalq ədəbiyyatı şəklində nəsildən-nəslə ötürülən nümunələr bəşər tarixinin ən böyük kəşflərindən biri olan kitab çapının ixtira olunması ilə yeni bir dövrə qədəm qoyub. 1440-cı ildə alman ixtiraçı Johan Qutenberq metal lövhələrin köməyilə ilk dəfə çap üsulunu kəşf edib. Çap məhsulu olan kitab bəşəriyyətin ən böyük kəşflərindən biri kimi əhəmiyyətini bu gün də qoruyub saxlamaqdadır.\nKitab ruhun və zehnin qidasıdır. Davamlı mütaliə etmək insanın söz ehtiyatını çoxaldır, dünyagörüşünü artırır, stres və depressiyadan mühafizə edir. İdman fiziki gücümüzü artırırsa, mütaliə də zehnimizi gücləndirir, düşüncələrimizi bəsləyir, yaddaşla bağlı yaranacaq xəstəliklərin qarşısını alır. Cəmiyyətə sağlam şəkildə adaptasiya olmaq, sosial münasibətlərə davamlılıq, qərar qəbuletmə və dinləmə bacarığının yolu məhz kitablardan keçir. Xüsusilə müasir dövrdə insanların böyük problemi olan ünsiyyətsizlik və özünəqapanma kimi problemlərin aradan qaldırılmasında kitabların rolu əvəzsizdir.\nDeyirlər ki, kamil insan bildiyi qədər danışar, anladığı qədər susar. Bilginin qaynağı isə kitablardır. Nitqin inkişafında, düzgün danışıq qabiliyyətinin formalaşmasında mütaliənin rolu əvəzsizdir. Kamil nitq isə uğurun ilkin pilləsidir.\nMütaliə insanın xəyal dünyasını da zənginləşdirir, təsvir bacarığını gücləndirir. Hər hansı bir tarixi dövrü və ya psixoloji vəziyyəti tərənnüm edən əsəri mütaliə edərkən oxucu, obraz və personajları düşüncə tərzinə görə yaradıb, rənglərə boyayır, bəzən isə hadisələrin gedişatına tamamən özü istiqamət verir. Bu isə insanın hadisələrin mahiyyətinə nüfuzetmə qabiliyyətini artırır.\nMütaliə zövqümüzü necə formalışdıraq\nİstər sosial şəbəkələrdə, istərsədə ətrafımda tez-tez “Oxumaq vərdişi necə yaradılmalıdır?” sualı ilə qarşılaşıram. Üstəgəl, bu sualı daha çox gənc analar və tələbələr ünvanlayır. Uşaq tərbiyəsində belə bir fikir var: “Uşaqlarınızı tərbiyə etməyə çalışmayın, onsuz da onlar sizə oxşayacaqlar, özünüzü tərbiyə edin”. Biz uşaqlarımızın güzgüsü, onlar isə bizim əksimizdir. Deməli, əvvəlcə özümüzü tərbiyə etməliyik. Uşaqların şəxsiyyətləri formalaşana kimi onlar valideynin, evdəki böyüklərin hərəkətlərini təqlid edirlər. Təsadüfi deyil ki, uşaqlar körpə vaxtlarından telefona, planşetə meyil edir, hətta onlar olmadan yemək belə yemirlər. Mütəxəssislərin fikrincə, hamiləlik zamanı ananın yediyi qida uşağa təsir göstərdiyi kimi, onun keçirdiyi emosional hallar, oxuduğu kitablar, qulaq asdığı musiqilər də uşağa eyni şəkildə təsir edir. Odur ki, körpə hələ doğulmamışdan əvvəl onun tərbiyəsi ilə məşğul olmaq lazımdır. Beşikdə ikən körpənin dinlədiyi laylalar, nəğmələr, nağıllar onların şüuraltına yerləşir. Əgər uşaq hələ körpə vaxtından valideyninin əlində kitab görərsə, o da kitaba maraqlı olacaq. Uşaq da mütaliəyə həvəsli yetişəcək.\nUşaqlar böyüdükcə onların kitab vərdişinin formalaşması bağça və məktəbdə davam edir. Artıq sərbəst oxumağa başladıqları zaman özləri müstəqil olaraq kitab seçir, mütaliə edirlər. İlk olaraq vərdiş kimi formalaşan kitab mütaliəsi zamanla mənəvi tələbata çevrilir. Bəzən dərslikdən başqa heç bir bədii ədəbiyyat oxumayan uşaq artıq mütaliə edə bilməyəcəyini düşünür. Lakin bu, doğru yanaşma deyil. Mütaliəyə başlamaq heç vaxt gec deyil. Әsas odur ki, maraq dairənə uyğun kitab seçə biləsən.\nÇox oxuyan çox bilər, ya çox gəzən?\nUşaqlıqdan “çox gəzən çox bilər” fikri hamımıza tanışdır. Etiraf edim ki, məndə əvvəllər bu fikrin doğruluğuna inanırdım, ta ki Möminə xatın türbəsinə ilk gedişimə qədər... Haqqında heç nə bilmədiyim bu abidə nə qədər kobud səslənsə də, mənim üçün adi bir tikili bağışlamışdı, heç bir xüsusi məna kəsb etməmişdi. Lakin tarix kitabında bu möhtəşəm abidə haqqında öyrənəndən sonra Möminə xatın türbəsinin tariximizdəki dəyərini, onun möhtəşəmliyini, əzəmətini dərindən dərk etdim və anladım ki, hər hansı bir tarixi dövr, məkan və hadisələr haqqında məlumatın olmadığı halda həmin yerləri dəfələrlə ziyarət etməyin, gəzməyin heç bir mənası yoxdur. Bilik hər şeyin təməl sütunudur. O kitabların müqəddəs səhifələrində gizlənib. Bu baxımdan Azərbaycan tarixinə həsr edilən kitabların mütaliəsi hər yaşda vacibdir. Bunun üçün də oxumalıyıq ki, tariximizə, mədəniyyətimizə yaxından bələd olaq.\nBu vərdişi özündə formalaşdırmaq istəyən oxucular ilk olaraq hansı janrın onlara maraqlı olduğunu müəyyənləşdirməli və oxuyacaqları kitabların siyahısını tərtib etməlidirlər. Mütaliə edən zaman səhifə sayı və oxuma müddətinin uzun olması vacib deyil. Әsas məsələ hər gün davamlı olaraq az da olsa, oxumaqdır. Oxumaq çox tez vərdiş halına gələn xoş bir məşğuliyyətdir. Gündə bir neçə səhifə oxumağa başladığınız zamanla bu say artacaq. Kitab oxuyarkən şəxsi qeydlər aparmaq, kitab haqqında fikirlərinizi ayrılıqda qeyd etmək onu daha yaddaqalan edəcək. Mütaliəni sevən bir kitab həvəskarı kimi deyə bilərəm ki, mütləq şəkildə oxuduğunuz kitablarla öz şəxsi kitabxananızı qurmağa çalışın. Çünki kitablar nə qədər göz önündə olarsa, sizi oxumağa bir o qədər həvəsləndirər. Kitabxana elə bir xəzinədir ki, gün keçdikcə onu daha da zənginləşdirmək istəyirsən və həmin kitablar evin bir hissəsində, öz şəxsi kitabxananızda olduğu zaman daim diqqətinizdə qalır, onu yenidən oxumaq istəyirsiniz.\nMütaliə etmək üçün milli ədəbiyyatımızdan başlamaq daha məqsədəuyğundur. Çünki bir çox xarici ədəbiyyat nümunələri mənsub olduğu xalqın milli-mənəvi düşüncələrini, psixologiyasını, adət-ənənələrini təzahür etdirir. Bu kimi dəyərlər bizə yad olduğu üçün bəzən yeni mütaliəyə başlayan oxucu sıxılır və kitabdan uzaqlaşır. Bundan əlavə, “əvvəl evin içi, sonra çölü” məsəlini əsas götürərək vurğulamaq istərdim ki, hər birimiz milli ədəbiyyat nümunələrimizi, tarixi romanlarımızı, xalq dastanlarımızı oxumalı, övladlarımıza öyrətməli, daha sonra dünya ədəbiyyatı nümunələrinə yer verməliyik.\nÇox kitab oxumaq insana zərər verməsə də, düzgün mövzuda seçilməyən kitab psixologiyamıza mənfi təsir edə bilər. Bu hallara, xüsusilə uşaq və yeniyetmələrdə, emosional həssaslığı olan oxucularda rast gəlmək mümkündür. Bu mənada, uşaqlara kitab alarkən həmin kitabın mövzusu haqqında məlumatlı olmaq lazımdır. Təəssüf ki, bəzən üz qabığı və ya adı cəlbedici olan bəzi kitablar uşaqların şüuraltına şiddət və zorakılıq yeridir, xalqımızın milli-mənəvi və əxlaqi dəyərlərini aşılamır. Bu kimi ədəbiyyat nümunələrinə xarici ölkə ədəbiyyatlarında daha çox rast gəlmək mümkündür. Odur ki, uşaqlarımıza kitab alarkən üstünlüyü Azərbaycan ədəbiyyatına, nağıl və dastanlarımıza verməliyik. Bu nümunələr xalqımızın milli-mənəvi, əxlaqi dəyərlərini özündə ehtiva edərək gənc nəslin sağlam ruhda və zəngin mənəviyyatda yetişməsi üçün vacib örnəkdir.\nvə ya mütaliəyə yenidən qayıdış\nNaxçıvan Muxtar Respublikası Ali Məclisi Sədrinin “Oxunması zəruri olan kitablar haqqında” imzaladığı 2017-ci il 28 avqust tarixli Sərəncamla təsdiq edilən “Oxunması zəruri olan kitabların Siyahısı”na daxil olan Azərbaycan və dünya ədəbiyyatının ən gözəl nümunələri yaşından və tutduğu mövqedən asılı olmayaraq, hər kəsin mənəvi zənginliyini artıran, həyata daha geniş pəncərədən baxmağa sövq edən, mədəni ünsiyyətə, məntiqli nitqə kökləyən dəyərli mənbələrdir. Tövsiyə olunan kitablar mədəniyyətimiz, tariximiz, milli kimliyimiz haqqında dolğun məlumat verməklə yanaşı, oxucuların hərtərəfli formalaşmasına müsbət təsir göstərir. Məktəblilər və gənclər arasında siyahıda olan kitabların müzakirələrinin keçirilməsi, oxu günlərinin təşkil olunması, mütaliəyə kütləvi marağın artması bir daha təsdiq etdi ki, Ali Məclis Sədrinin Sərəncamı kitaba, mütaliəyə qayıdış baxımından mühüm əhəmiyyət və dəyər kəsb edir.\n...Mayası layla və nəğmələrlə yoğrulan xalqımız zəngin ədəbiyyat tarixinə və mükəmməl ədəbiyyat nümunələrinə malikdir. Bir çox dünya ədəbiyyatı nümunələrinin qaynağı və ideyası da elə Azərbaycan ədəbiyyatıdır. Bu nümunələrə marağın artırılması, həmçinin Azərbaycan və dünya ədəbiyyatının sanballı nümunələrinin mütaliə olunması, milli-mənəvi dəyərlərimizin gənc nəslə aşılanması üçün oxuyaq, oxumağı təbliğ edək. Çünki kamilləşmək, müdrikləşmək üçün mütaliə günün tələbinə, mənəvi zərurətə çevrilməlidir.\n“Şərqin səhəri” qəzetinin məsul katibi\nNəşr edilib : 22.06.2022 20:38


Rus mətbuatı: “Ermənistanın Baş naziri satqın babasına bəraət qazandırmağa çalışdı, lakin daha da pis oldu” | 1news | Xəbərlər\n28 May saat 14:09\nRusiya mediası İkinci Dünya Müharibəsi zamanı nasistlərlə əməkdaşlıq etmiş Ermənistanın Baş naziri Nikol Paşinyanın babası haqqında məqalələr dərc etməyə davam edir.\nNövbəti məqalə: “Ermənistanın Baş naziri satqın babasına bəraət qazandırmağa çalışdı, lakin daha da pis oldu” – adlı məlumat info24.ru saytında dərc edilib.\nHəmin materialı oxucuların diqqətinə dəyişiklik olmadan təqdim edirik:\n“Ermənistan Xarici İşlər Nazirliyi ölkənin Baş nazirinin babasının İkinci Dünya Müharibəsi illərində nasistlərlə işbirliyi ilə bağlı yaranan qalmaqalı aradan qaldırmağa çalışdı. Ermənistan rəsmilərinin təkzib etmək üçün yaydığı qalmaqallı nəşrləri dezinformasiya oldu.\nQələbənin 75 illik yubileyi ərəfəsində, Ermənistanın Baş naziri Nikol Paşinyan babasının – onun da adı Nikol Paşinyan idi – şəklini sosial şəbəkədə yayımladı.\n“138-ci atıcılıq diviziyasının 554-cü atıcılıq alayında xidmət etdi. Vətəni uğrunda canından keçənlərə əbədi etiram!”, – deyə Ermənistan hökumətinin başçısı yazıb.\nRusiya Federasiyası Müdafiə Nazirliyinin məlumat bazasının materiallarından belə nəticə çıxır ki, Paşinyanın babası əsir düşmüş, “düşmənlə əməkdaşlıq etmiş” və Ukraynanın qərbində, Zviakeldə (Zvyaqel, hazırda Novograd-Volınski) ölüb.\nQalmaqallı məlumatı təkzib etmək üçün Ermənistan Xarici İşlər Nazirliyi Nikol Paşinyan-böyük adının qarışıqlığı barədə məlumat yaydı. Qurumun məlumatına görə, adaş kimi tanınan Nikol Vartanoviç Paşinyan və Baş nazirin babası Nikol Arakeloviç Paşinyan eyni kənddən – Enokovandan cəbhəyə gediblər. Nazirlikdən verilən açıqlamada "o, həmçinin Rusiya Müdafiə Nazirliyinin yuxarıda göstərilən məlumat bazasında Qızıl Ordunun çavuşu hərbi rütbəsi ilə tapıla bilər" deyilir.\nNikolay Arakeloviç saxtadır?\nBu bəyanata baxmayaraq, “Memorial”ın saytında yalnız bir Nikolay Paşinyan Vartanoviç –nasistlərin ortağı olan haqqında məlumat var. Nikolay Arakeloviç Paşinyan axtarış nəticələrində yoxdur. Bazada Paşinyan soyadı olan bir çox insan var, lakin adı (Nikolay) və doğum ili (1913) yalnız bir halda – Nikolay Vartanoviç Paşinyan qeydlərində Ermənistanın baş nazirinin babasının məlumatları ilə üst-üstə düşür.\nNikolay Arakeloviç Paşinyanın məlumatlarında edilən axtarış göstərir ki, "Xalqın yaddaşı" saytında belə məlumatlar olan bir səhifə var. Google-ın yaddaşındakı görüntüyə görə, Ermənistan bBaş nazirinin "rəsmi" babası haqqında məlumatlar sayta yüklənib, lakin 26 may tarixindən etibarən bu səhifə tapılmayıb və ya silinib (404 səhv).\nGöründüyü kimi, sayt moderatorları məlumatları yoxlayarkən bu səhifəni siliblər. Beləliklə, hazırda müharibə iştirakçılarının məlumat bazalarında Nikolay Arakeloviç Paşinyan haqqında heç bir məlumat yoxdur.\nPaşinyan-böyük kimlərlə döyüşüb?\nMüharibə zamanı 1913-cü il təvəllüdlü Nikolay Paşinyanın bir müddət itkin düşdüyü bildirilİR, daha sonra onun düşmən tərəfinə keçdiyi məlum olur. Ermənistanın baş nazirinin babası Garegin Njdehin rəhbərlik etdiyi SS legionunun tərkib hissəsində, yəni Nasist Almaniyası uğrunda döyüşüb.\nGaregin Ter-Arutyunyan (Njde) - erməni hərbi-siyasi xadimi. 1942-ci ildə nasist hərbi administrasiyasının təşəbbüsü ilə Berlində yaradılan Ermənistan Milli Şurasının yeddi üzvündən biri olub. Açıqlanmış Mərkəzi Kəşfiyyat İdarəsinin sənədlərinə görə, Erməni Milli Şurası bir dəfə Sovet Ermənistanında Alman koloniyası yaratmaq təklifi ilə nasist nazir Alfred Rosenberqə müraciət edir.\n“Böyük Vətən müharibəsi illərində o, Bolqarıstan ərazisində milliyyətcə erməni olan 30-dan çox agent cəlb edib, onların təxribat hazırlığında və pozucu fəaliyyət üçün Qızıl Ordunun arxa cəbhəsinə atılmasında iştirak edib. SMERŞ qrupunun əməkdaşları olan 17 təxribatçı saxlanılıb, qalanları barədə axtarış elan edilib.\n1942-ci ildə o, Sovet İttifaqına qarşı döyüşən erməni legionu təşkil edib. Yeri gəlmişkən, Njdenin əsas şüarı belə idi: “Almaniya uğrunda həlak olan Ermənistan uğrunda həlak olur”. Burada şərhə ehtiyac yoxdur. Njde həbs olundu və Vladimir həbsxanasında ömrünü başa vurdu” – Azərbaycan Respublikasının Prezidenti İlham Əliyev Ndjeni belə xarakterizə edib.\nMətbuta çıxışı zamanı Ermənistanın Baş naziri Garegin Njdenin fəaliyyətini dəfələrlə haqq qazandırıb.\nYerevanda rusiyalı jurnalistlərlə görüşdə o, Ndjeni İvan Baqramyan və Vyaçeslav Molotovla müqayisə etdi.\nBöyük Qələbənin 75 illik yubileyini qeyd etməyə hazırlaşan MDB ölkələrinin zirvə toplantısında Azərbaycan Prezidenti nasistliyin qəhrəmanlaşdırılmasının yolverilməzliyi məsələsini qaldırdı və Paşinyanın Njde ilə bağlı fikirlərini nümunə göstərdi.\nBu tənqidi şərh edən Ermənistan Baş naziri, Nzjdeni yazıçı Aleksandr Soljenitsın ilə müqayisə edərək, bunu hər iki düşərgənin əsiri olmaları ilə əlaqələndirdi.\n“Soljenitsını faşistlə müqayisə etmək həyasızlığın zirvəsidir!” – deyən İlham Əliyev sonda qeyd etdi.


“Sberbank”a etiraz! Separatçı rejim üçün ianə toplanmasına xidmət göstərməyin! – ABA\n“Sberbank”a etiraz! Separatçı rejim üçün ianə toplanmasına xidmət göstərməyin!\nAzərbaycan Respublikasının Mərkəzi Bankı əlaqədar qurumlarla birlikdə sağlam maliyyə vasitəçiliyinin təmin olunması istiqamətində ardıcıl fəaliyyəti çərçivəsində ölkəmizin işğal altında olan ərazilərində qanunsuz maliyyə-bank əməliyyatlarının aparılmasına qarşı mübarizə tədbirlərini daim diqqət mərkəzində saxlayır. Bununla bağlı müxtəlif vaxtlarda aşkar olunmuş faktlara qarşı ciddi tədbirlər görülmüş, həmin əməliyyatların dərhal dayandırılması məqsədilə qarşı tərəflərə müraciətlər olunmuşdur. Həmin müraciətlərdə qeyd olunan qanunsuz əməliyyatlarda iştirak edən maliyyə təşkilatları xəbərdar olunmuşdur ki, yerli maliyyə təşkilatlarının işğal altında olan ərazilərimizdə qanunsuz fəaliyyət göstərən təşkilatlarla işgüzar münasibətləri dayandırılacaqdır. Görülən tədbirlər nəticəsində həmin qanunsuz əməliyyatların qarşısının alınmasına nail olunmuşdur.\nQeyd olunan mübarizə tədbirləri Ermənistanın işğalçı qüvvələrinin genişmiqyaslı təxribatlarına qarşı Milli Ordumuz tərəfindən əks hücum əməliyyatlarının aparıldığı, torpaqlarımızın işğalçılardan azad edildiyi indiki həssas dövrdə xüsusi aktuallıq kəsb edir. Rəşadətli ordumuzun düşmən üzərində inamlı qələbələri və qarşı tərəfin resurslarının tükənməsi şəraitində düşmən qüvvələr dünyanın müxtəlif yerlərindən qeyri-qanuni fəaliyyətləri üçün yardımlar toplamağa cəhd edir.\nBu xüsusda Azərbaycan Mərkəzi Bankı tərəfindən aparılmış monitorinqlər zamanı Azərbaycanın Dağlıq Qarabağ bölgəsində separatçılıq yolu ilə yaradılmış, dünya ictimaiyyəti tərəfindən tanınmayan və qəbul edilməyən qondarma “Dağlıq Qarabağ Respublikası” üçün yardım toplanılması prosesində Rusiya Federasiyasında fəaliyyət göstərən “Sberbank”ın iştirak faktı aşkarlanmışdır. Müəyyən olunmuşdur ki, sözügedən yardımlar “Sberbank”da olan müxbir hesabları vasitəsilə müxtəlif valyutalarda “Donation We and our borders”, “Финансовая помощь Мы и наши границы”, “Арцах” və ya “Artsakh” təyinatları adı altında həyata keçirilir.\nBununla əlaqədar dərhal Azərbaycan Mərkəzi Bankı tərəfindən həm Rusiya Mərkəzi Bankına, həm də “Sberbank”a sərt etiraz məktubu göndərilmişdir. Məktubda ölkələrimiz və qurumlarımız arasında formalaşmış əməkdaşlıq əlaqələrinin əhəmiyyətini nəzərə almaqla beynəlxalq hüquq normalarını rəhbər tutaraq, təcavüzkarın maliyyələşdirilməsi üçün vəsaitlərin toplanması prosesində “Sberbank”ın iştirakına qətiyyətlə etiraz edilmişdir.\n“Sberbank”da açılmış hesablar üzərindən aparılan əməliyyatların işğal olunmuş ərazilərdə gedən proseslərə neqativ təsirini nəzərə alaraq, Azərbaycan Mərkəzi Bankı bu faktın Azərbaycan Respublikasının maraqlarına zidd olduğunu qarşı tərəfin diqqətinə çatdırmış və “Sberbank”ın, habelə Rusiya Federasiyasında fəaliyyət göstərən digər maliyyə qurumlarının bu prosesdə iştirakının dərhal dayandırılması tələb edilmişdir.